Luettelo Pokémon-sarjan hahmoista

Tämä on **luettelo [[Pokémon|Pokémon-sarjan]]** tärkeimmistä **hahmoista**.

## Päähahmot
### Ash Ketchum

### Misty

### Brock

### Tracey Sketchit
:Ääninäyttelijät: Tomokazu Seki (Japani), Ted Lewis (Englanti, kaudet 2–8 ja 25), Craig Blair (Englanti, kaudelta 9 alkaen), Juha Paananen (Suomi, elokuvat 2 ja 3), Karolina Blom (Suomi, kausi 5), Joonas Suominen (Suomi, kausi 8), Aku Laitinen (Suomi, kausi 9)

Tracey Sketchit () esiintyi animesarjan toisella tuotantokaudella, *[[Pokémon: The Adventures in the Orange Islands|The Adventures in the Orange Islands]]issa*. Hän on pokélogi, joka tarkkailee pokémoneja, piirtää niistä myös luonnoksia ja kirjoittaa muistiinpanoja. Hän ihaili suuresti professori Oakia, ja kuultuaan Ashin ja Mistyn olevan professorin ystäviä, hän liittyi näiden uudeksi matkakumppaniksi, Brockin jäätyä apulaiseksi professori Ivyn laboratorioon. Kun hän lopulta saapuu Ashin ja Mistyn mukana Pallet Towniin, hän tapaa vihdoin professori Oakin ja ryhtyy tämän apulaiseksi.

Päätös tehdä Traceystä kolmas päähenkilö johtui siitä, että tuottajat olivat alun perin pelänneet yhdysvaltalaisyleisön tuomitsevan Brockin hahmon rasistiseksi stereotypiaksi, mutta pelko oli paljastunut lopulta aiheettomaksi, ja Brock palannut takaisin sarjaan *The Adventures in the Orange Islandsin* lopussa.

### May
:Ääninäyttelijät: Kaori Suzuki (Japani), Veronica Taylor (Englanti, kaudet 6–8), Michele Kontz (Englanti, kaudesta 9 alkaen), Aksa Korttila (Suomi, kaudet 6–8), Hanna Salonen (Suomi, elokuvat 6 ja 7), Henni-Liisa Stam (Suomi, kauden 8 jaksot 139–145), Marjut Heikkinen (Suomi, kaudet 9 ja 11)

May () on animesarjan *Advanced*-saagassa esiintyvä Petalburg Cityn salijohtajan, Normanin, tytär sekä Maxin isosisko. Hahmo perustuu ''Pokémon Rubyn'' ja ''Sapphiren'' naispuoliseen protagonistiin. May tutustui Ashiin saavuttuaan polkupyörällään Littleroot Towniin tapaamaan isänsä ystävää, professori Birchiä. Ashin Pikachun tuhottua hänen polkupyöränsä (samalla tavalla kuin Mistyn polkupyörän), sekä Mayn saatua professorilta aloituspokémoninsa Torchicin, hän ja Ash alkoivat yhdessä matkustaa ympäri Hoennia. Seuraan liittyivät myöhemmin myös Max ja Brock. Aluksi, May ei ollut innostunut pokémon-kouluttajaksi ryhtymisestä, mutta Ashin ja muiden seurassa matkustaminen sai hänet muuttamaan käsityksensä pokémoneista. Hän kiinnostuu erityisesti pokémon-kilpailuista, ja päättää ryhtyä pokémon-koordinaattoriksi. Hän osallistuu pokémon-kilpailuihin ympäri Hoennia ja Kantoa, voittaakseen riittävästi ruusukkeita päästäkseen suurfestivaaleihin kilpailemaan huippukoordinaattorin tittelistä. Hän kohtasi myöhemmin Ashin ja Brockin uudelleen Sinnoh-alueella *[[Pokémon DP: Battle Dimension|DP: Battle Dimension]]* -kaudella, osallistuessaan Wallace Cupiin.

### Max
:Ääninäyttelijät: Fushigi Yamada (Japani), Amy Birnbaum (Englanti, kaudet 6–8), Jamie Peacock (Englanti, kaudesta 9 alkaen), Elise Langenoja (Suomi, kaudet 6–8), Liisa Mustonen (Suomi, kausi 9)

Max () on animesarjan *Advanced*-saagassa esiintyvä Petalburg Cityn salijohtajan, Normanin, poika sekä Mayn 7-vuotias pikkuveli, joka matkusti ympäri Hoennia siskonsa tavoin yhdessä Ash Ketchumin ja Brockin kanssa. Max on vielä liian nuori ryhtyäkseen itse pokémon-kouluttajaksi, ja hän innostuu kovin pokémonien näkemisestä, ja niihin liittyvien asioiden oppimisesta. Hän kantaa matkan aikana isältään saamaansa PokéNavia, joka näyttää karttoja ja reittejä kaupunkeihin, joihin hän ja muut matkustavat Hoennissa sekä Kanton taistelurintamalla. Saagan edetessä Max omaksuu myös itselleen yhden Mistylle aiemmin kuuluneista piirteistä: Brockin korvasta kiskomisen aina, kun tämä rakastuu kauniisiin tyttöihin. Kun May päättää lähteä Kanton taistelurintaman jälkeen Drew’n mukanaa Johtoon, Max palaa kotiin auttamaan huolehtimaan Petalburgin salin pokémoneista.

### Dawn
:Ääninäyttelijät: Megumi Toyoguchi (Japani), Emily Jenness (Englanti), Mirjami Heikkinen (Suomi)

Dawn () on animesarjan *Diamond and Pearl* -saagassa esiintyvä Twinleaf Townista kotoisin oleva 10-vuotias tyttö, joka perustuu ''Pokémon Diamondin'' ja ''Pearlin'' naispuoliseen protagonistiin. Hänen äitinsä Johanna oli entinen Sinnoh-alueen pokémon-kilpailujen huippukoordinaatori, minkä vuoksi Dawnin tavoitteena on seurata äitinsä jalanjälkiä, ja tulla itsekin huippukoordinaattoriksi. Hänen aloituspokémoninsa on Piplup, jonka hän sai professori Rowanilta. Dawn törmäsi pian Piplupin saamisen jälkeen Ashin eksyneeseen Pikachuun, joka vahingossa tuhoaa hänen polkupyöränsä, aivan kuten Mistyn ja Mayn pyörät aikaisemmin. Pelastettuaan Pikachun Rakettiryhmältä ja autettuaan tämän takaisin Ashin luokse, hän päättää matkustaa Sinnoh’n halki yhdessä Ashin ja Brockin kanssa.

Dawn eroaa Ashin ja Brockin seurasta saagan lopussa, mutta tapaa myöhemmin Ashin jälleen *Black and White* -saagan aikana Itä-Unovassa, osallistuessaan tämän, Iriksen, Cilanin ja näiden kilpakumppaneiden ohella Pokémon-maailmanturnauksen juniorimestaruussarjaan, jossa hän sijoittui 8 parhaan joukkoon, kun hänen Mamoswinensa hävisi Iriksen Dragonitelle. *Matkat*-saagan aikana, Ash, Goh ja Chloe tapasivat Dawnin useita kertoja, ja Dawn saapui jopa *[[Pokémon: Huikeat matkat – Sarja|Huikeat matkat]]* -kauden lopulla Chloen mukana Galariin katsomaan Ashin ja Leonin välistä Maailman Kruunajaissarjan Mestarikahdeksikkoturnauksen loppuottelua.

### Iris
:Ääninäyttelijät: Aoi Yūki (Japani), Eileen Stevens (Englanti, kaudet 14–16 ja 24), Anairis Quiñones (Englanti, kausi 25), Saara Aalto (Suomi, kaudet 14–16 ja 24)

Iris () on animesarjan *Black & White* -saagassa esiintyvä lohikäärmemestariksi pyrkivä pokémon-kouluttaja. Hän taivalsi Ashin sekä pokémon-tuntija Cilanin mukana Unovan sekä Decolore-saariston halki. Iriksen ensimmäinen pokémon oli Drilbur, joka kehittyi nopeasti Excadrilliksi ja voitti monta ottelua putkeen, kunnes hävisi Opelucid Cityn salijohtaja Draydenin Haxorusille ja lakkasi tottelemasta Irista. Iris oli vasta vähän aikaa ennen Ashin tapaamista saanut kylänvanhimmalta Axew’n. Hän piti Ashin käytöstä usein lapsellisena ja aloittelijamaisena. Mutta matkustessaan tämän ja Cilanin kanssa, hän oppi saamaan Excadrillinsä ottelemaan, sai koulutettua Axew’stä vahvemman ottelijan, ja pyydysti toiseksi lohikäärmetyypin pokémonikseen Dragoniten. Myöhemmin paljastui, että kylänvanhin ja Drayden olivat kaavailleet Iriksesta Opelucidin seuraavaa salijohtajaa. Iris kammosi aluksi jäätyypin pokémoneja, koska ne ovat vahvoja lohikäärmetyyppin pokémoneja vastaan.

*Matkat*-saagan aikana, Iriksesta oli tullut Unovan pokémon-liigan uusi mestari, ja hän oli myös osallistunut Maailman Kruunajaissarjaan. Lisäksi hänen Axew’nsä oli kehittynyt Haxorusiksi asti. Hän ja Ash onnistuvat molemmat pääsemään Mestariluokkaan, sekä kilpailemaan Mestarikahdeksikkoturnauksessa Alainin, Dianthan, Lancen, Steven Stonen, Cynthian ja Leonin kanssa monarkin tittelistä. Iris otteli puolivälierissä Cynthiaa vastaan, mutta hävisi ottelun ja putosi turnauksesta.

### Cilan
:Ääninäyttelijät: Mamoru Miyano (Japani), Jason Anthony Griffith (Englanti), Petrus Kähkönen (Suomi)

Cilan () on animesarjan *Black & White* -saagassa esiintyvä pokémon-tuntija (). Hän on myös veljiensä Chilin ja Cressin ohella yksi Striaton Cityn salijohtajista, ja käytti aina saliotteluissa ruohotyypin pokémoniaan, Pansagea. Hän kuitenkin jätti asemansa matkustaakseen Ashin ja Iriksen kanssa Unovan ja Decolore-saariston halki, tullakseen paremmaksi pokémon-tuntijaksi. Hän on myös loistava kokki, ja osoittanut kiinnostusta myös kalastusta, etsiväntyötä, elokuvarooleja, sekä metrojunia kohtaan.

Erottuaan Ashin ja Iriksen seurasta, Cilan tutustui sekä *Black & White*- että *XY*-saagojen erikoisjaksojen aikana muihin Ashin matkatovereina aikoinaan olleisiin henkilöihin, kuten Brockiin. Mutta hän tapasi Ashin uudelleen vasta *[[Pokémon: Huikeat matkat – Sarja#Tällaista on olla Pokémon-mestari|Tällaista on olla Pokémon-mestari]]* -minisarjan aikana.

### Serena
:Ääninäyttelijät: Mayuki Makiguchi (Japani), Haven Paschall (Englanti), Alina Tomnikov (Suomi)

Serena () on animesarjan *XY*-saagassa esiintyvä Vaniville Townista kotoisin oleva tyttö, joka perustuu ''Pokémon X'':n ja ''Y'':n naispuoliseen protagonistiin. Hän tapasi Ashin kolme vuotta sitten professori Oakin järjestämällä kesäleirillä, kun oli satuttanut jalkansa ja Ash oli auttanut häntä. Hänen äitinsä, Grace, on Rhyhorn-kisaaja. Kun Ash saapui Kalosiin, Serena ja Grace näkivät hänet television kautta. Serena aloitti pian sen jälkeen oman uransa pokémon-kouluttajana ja valitsi aloituspokémonikseen Fennekinin, joka myöhemmin kehittyi Braixeniksi. Hän tapasi lopulta Ashin Santalune Cityssä ja liittyi myöhemmin tämän sekä Clemontin ja Bonnien seuraan Kalosin halki. Serena on myös ihastunut Ashiin, mutta häntä ujostutti kertoa tunteistaan tälle. Hän kuuli myöhemmin matkan aikana myös pokémon-esittelyistä, ja päätti ryhtyä pokémon-esiintyjäksi tavoitteenaan tulla Kalos-kuningattareksi. Saagan lopussa, hän päättää matkustaa Hoenniin ryhtyäkseen pokémon-koordinaattoriksi, ja antaa sitä ennen Ashille ensisuudelman.

Seuraavan kerran Ash tapasi Serenan lyhyesti *[[Pokémon: Huikeat matkat – Sarja|Huikeat matkat]]* -kauden aikana, Serena oli osallistujana Lilycove Cityn pokémon-kilpailussa. Samalla paljastui, että Serenan Braixen oli kehittynyt Delphoxiksi.

### Clemont
:Ääninäyttelijät: Yūki Kaji (Japani), Michael Liscio Jr. (Englanti), Henri Piispanen (Suomi)

Clemont () on animesarjan *XY*-saagassa esiintyvä keksijä sekä sähkötyypin pokémoneihin erikoistunut Lumiose Cityn salijohtaja. Nähtyään Ashin osoittaman rohkeuden Prismatornin luona, hän liittyi pikkusiskonsa Bonnie sekä kumppanipokémoninsa Bunnelby mukanaan tämän matkaseuraksi Kalosin halki tullakseen paremmaksi kouluttajaksi. Hän kantaa mukanaan paljon erilaisia keksintöjä, jotka eivät kuitenkaan usein toimi, vaan räjähtävät. Kun hänen asemansa salijohtajana lopulta paljastui Ashille ja Serenalle, Clemont paljasti sijaissalijohtajaksi rakentamansa robotin nimeltä Clembot lukinneen hänet ulos omalta saliltaan. Clemont palasi hetkellisesti takaisin salille pysäyttääkseen Clemontin ja korjatakseen tämän viat. Kun Ash ja Clemont lopulta palasivat matkan aikana toisen kerran Lumiose Cityyn Ashin viidettä saliottelua varten, Clemont otteli itse Ashin pyynnöstä itse häntä vastaan Clembotin sijasta.

*XY*-saagan päätyttyä Ash tapasi Clemontin ja Bonnien uudelleen *[[Pokémon: Huikeat matkat – Sarja|Huikeat matkat]]* -kauden aikana, harjoitellakseen näiden kanssa Maailman Kruunajaisarjan Ultraluokan otteluun Kalosin eliittinelosten Drasnaa vastaan. Tänä aikana Clemontin Bunnelby oli kehittynyt Diggersbyksi.

### Bonnie
:Ääninäyttelijät: Mariya Ise (Japani, kausien 17–18 jaksot 1–86, kauden 19 jaksot 101–140 sekä kausi 25), Mika Kanai (Japani, kausien 18–19 jaksot 87–100), Alyson Leigh Rosenfeld (Englanti), Henni-Liisa Stam (Suomi, kaudet 17–19), Saara Lehtonen (Suomi, kauden 19 jaksot 138–140)

Bonnie () on animesarjan *XY*-saagassa esiintyvä Clemontin pikkusisko, joka liittyi veljensä ja Ashin seuraan matkaamaan Kalosin halki. Kuten Hoennissa Ashin mukana matkannut Max, Bonnie on liian nuori ryhtyäkseen itse pokémon-kouluttajaksi. Mutta hänen veljensä on pyydystänyt Dedennen, jostaa Bonnie itse sai pitää huolta. Siinä missä Brock yritti aikoinaan houkutella useita kohtaamiaan tyttöjä ryhtymään tyttöystäväkseen, Bonnie yritti houkutella useita kohtaamiaan tyttöjä ryhtymään veljensä morsiameksi, mutta Clemont raahaa hänet pois näistä tilanteista. Bonnie ystävystyi saagan aikana myös yhden Zygarden ytimen kanssa, ja nimesi tämän ”Löllöksi”.

*XY*-saagan päätyttyä Ash tapasi Bonnien ja Clemontin uudelleen *[[Pokémon: Huikeat matkat – Sarja|Huikeat matkat]]* -kauden aikana, harjoitellakseen näiden kanssa Maailman Kruunajaisarjan Ultraluokan otteluun Kalosin eliittinelosten Drasnaa vastaan.

### Lana
:Ääninäyttelijät: Hitomi Kikuchi (Japani), Rosie Reyes (Englanti), Ella Tarvonen (Suomi)

Lana () on animesarjan *Sun & Moon* -saagassa esiintyvä Ashin luokkatoveri Alola-alueen Melemele-saarella sijaitsevassa pokémon-koulussa. Hän kasvoi Hau’oli Cityssä yhdessä vanhempiensa sekä siskojensa Harperin ja Sarahin kanssa. Hän on yleensä rauhallinen ja välittää kovasti pokémoneista, vaikka hänen siskonsa koettelevat välillä hänen hermojaan. Hän käy toisinaan Laprasin avustuksella kalastamassa. Aluksi hänen ainut pokémoninsa oli Popplio, jonka hän pelasti Kalloryhmältä ja joka myöhemmin kehittyi Brionneksi ja lopulta Primarinaksi. Lana sai myös Z-renkaan ja Waterium Z:n sekä pyydysti myöhemmin Eeveen, jolle hän antoi nimen Hieta (). Lana osallistui myös professori Kukuin järjestämään Alolan ensimmäiseen Pokémon-liigaan Manalo-saaren stadionilla ja sijoittui kahdeksan parhaan joukkoon selvittyään alkukarsinnasta ja voitettuaan neljännesvälierissä Mallow’n, mutta hävittyään puolivälierissä Kalloryhmän johtajalle Guzmalle. Liigan päätyttyä hän päätti lähteä isänsä kanssa etsimään myyttistä pokémonia Manaphya meritutkimusta varten.

### Kiawe
:Ääninäyttelijät: Kaito Ishikawa (Japani), Marc Swint (Englanti), Vili Orava (Suomi)

Kiawe () on animesarjan *Sun & Moon* -saagassa esiintyvä Ashin luokkatoveri Alola-alueen Melemele-saarella sijaitsevassa pokémon-koulussa. Hän on oppilaista vanhin ja opiskelujensa lisäksi hän auttaa perhettään näiden maatilalla Paniola Townissa ja toimittaa lähetyksiä saarelta toiselle Charizardilla, joka kuului hänen isoisälleen, Akala-saaren entiselle kahunalle. Hän kantaa mukanaan myös isoisänsä perinnöksi jättämää Z-rengasta, jonka Akala-saaren nykyinen kahuna Olivia luovutti tälle hävittyään Lycanrocillaan Kiawen Turtonatorille. Kiawe on hyvin itsevarma ja pitää Z-renkaita hyvin tärkeinä esineinä. Kiawe osallistui myös professori Kukuin järjestämään Alolan ensimmäiseen pokémon-liigaan Manalo-saaren stadionilla, ja sijoittui neljän parhaan joukkoon selvittyään alkukarsinnasta ja voitettuaan neljännesvälierissä Acerolan sekä puolivälierissä Sophoclesin, mutta hävittyään välierissä Gladionille. Liigan päätyttyä hän päätti suorittaa loppuun kaikki Alolan saarihaasteet, haaveenaan tulla kahunaksi.

### Lillie
:Ääninäyttelijät: Kei Shindō (Japani), Laurie Hymes (Englanti), Saara Lehtonen (Suomi)

Lillie () on animesarjan *Sun & Moon* -saagassa esiintyvä Ashin luokkatoveri Alola-alueen Melemele-saarella sijaitsevassa pokémon-koulussa. Hän on Aether-säätiön presidentti Lusaminen tytär ja asuu Hau'oli Cityssä sijaitsevassa kartanossa. Erään unohtamansa tapauksen vuoksi hän kammosi kovasti fyysistä kontaktia pokémonien kanssa. Hän kuitenkin lopulta pystyi koskettamaan rehtori Samson Oakilta saamastaan pokémon-munasta kuoriutunutta alolalaista Vulpixia, joka sai nimen Viti (). Jonkin ajan kuluttua Lillie pystyi koskettamaan muitakin pokémoneja. Lopulta paljastui, että syy hänen aiempaan käytökseensä oli se, kuinka hän oli traumatisoitunut nähtyään vuosia sitten nähtyään Faban salaa avaamasta ultramadonreiästä ilmestyneen Nihilegon. Hän pääsi lopullisesti yli pelostaan vasta, kun hän ja hänen luokkatoverinsa pelastivat myöhemmin Nihilegon sieppaaman Lusaminen. Kun Lusamine oli vapautettu, Faba katunut tekojaan ja useat sen jälkeen Alolaan ilmestyneet ultrapedot palautettu takaisin omiin maailmoihinsa, Alolan ensimmäinen Pokémon-liiga käynnistettiin Manalo-saaren stadionilla. Lillie osallistui siihen ja sijoittui 16 parhaan joukkoon selvittyään alkukarsinnasta, mutta hävittyään neljännesvälierissä Gladionille. Liigan päätyttyä hän korjasi horrostilassa olevan Magearnan, jonka hänen isänsä Mohn oli ostanut antiikkiliikkeestä ennen katoamistaan, ja alkoi opettaa sitä sopeutumaan nykymaailmaan. Tämän jälkeen he päättivät Gladionin ja Lusaminen kanssa lähteä etsimään Mohnia. He myöhemmin tapasivat Ashin, Goh’n ja Chloen Galarin Kruunutundralla, mistä he löysivät muistinsa menettäneen Mohnin.

### Sophocles
:Ääninäyttelijät: Fumiko Takekuma (Japani), Alyson Leigh Rosenfeld (Englanti), Susa Saukko (Suomi)

Sopcholes () on animesarjan *Sun & Moon* -saagassa esiintyvä Ashin luokkatoveri Alola-alueen Melemele-saarella sijaitsevassa pokémon-koulussa. Hän pitää kovasti keksinnöistä, koneista sekä tiedon keräämisestä. Hänellä on apunaan sähkötyypin Pokémon nimeltä Togedemaru, sekä Ashilta lahjaksi saamansa Charjabug, joka myöhemmin kehittyi Vikavoltiksi. Sophocles osallistui myös professori Kukuin järjestämään Alolan ensimmäiseen Pokémon-liigaan Manalo-saaren stadionilla, ja sijoittui kahdeksan parhaan joukkoon selvittyään alkukarsinnasta ja voitettuaan neljännesvälierissä Minan, mutta hävittyään puolivälierissä Kiawelle. Liigan päätyttyä hän päätti lähteä Molaynen kanssa käymään Hoennissa Mossdeep Cityn avaruuskeskuksessa.

### Mallow
:Ääninäyttelijät: Reina Ueda (Japani), Jessica Paquet (Englanti, Kaudet 20–22), Emily Cramer (Englanti, Kaudet 23–25), Yasmine Yamajako (Suomi)

Mallow () on animesarjan *Sun & Moon* -saagassa esiintyvä Ashin luokkatoveri Alola-alueen Melemele-saarella sijaitsevassa pokémon-koulussa. Hän on taitava kokki ja osaa tehdä ruokia sekä ihmisille että pokémoneille. Energisyytensä takia hän unohtelee välillä tärkeitä asioita ja tekee vääriä johtopäätöksiä. Mallow’n ainut pokémon oli Bounsweet, joka kehittyi myöhemmin Steeneeksi ja lopulta Tsareenaksi pelastaessaan Oricorioita ja Yellow-Nectareita Rakettiryhmältä. Hän ystävystyi kuitenkin villin Shayminin kanssa ja huolehti siitä, kunnes se oppi muuttumaan *Sky Forme* -muotoonsa. Mallow osallistui myös professori Kukuin järjestämään Alolan ensimmäiseen Pokémon-liigaan Manalo-saaren stadionilla ja normaalimuotoonsa palannut Shaymin palasi väliaikaisesti auttamaan häntä selviämään alkukarsinnasta. Seuraavan vaiheen ensimmäisellä kierroksella otellessaan Lanaa ja tämän Primarinnaa vastaan, Mallow oppi vihdoin käyttämään Tsareenan kanssa ruohotyypin Z-liikettä *Bloom Doomia*, mutta he hävisivät siitä huolimatta ja Mallow putosi turnauksesta, sijoittuen 16 parhaan joukkoon. Liigan päätyttyä hän päätti palata takaisin töihin isänsä ravintolaan ja tehdä siitä paikan, jossa sekä ihmiset että pokémonit voisivat vapaasti käydä.

### Goh
:Ääninäyttelijät: Daiki Yamashita (Japani), Zeno Robinson (Englanti), Rasmus Kärkkäinen (Suomi)

Goh () on *[[Pokémon: Matkat – Sarja|Pokémon: Matkat]]* -sarjassa esiintyvä 10-vuotias poika, joka on kotoisin Vermillion Cityssä ja joka on unelmoinut myyttisen pokémonin Mew’n pyydystämisestä, jonka näki 6-vuotiaana vieraillessaan Pallet Townissa. Ash ja Goh tapaavat ensimmäistä kertaa vieraillessaan professori Cerisen juuri avatun laboratorion tiloissa, jossa he ryhtyvät Cerisen tutkimusapulaisiksi. Goh tietää paljon pokémoneista ja turvautuu enemmän rauhalliseen harkintaan ja sivusta tarkkailemiseen siinä missä Ash on atleettisempi ja suoraan toimintaan ryntäävä, mutta he molemmat innostuvat oppimistaan uusista asioista yhtä paljon. Goh pyydysti ensimmäiseksi pokémonikseen Scorbunnyn, joka auttoi heitä Galarin Villillä seudulla liikuttamaan nukkuvaa Gigantamax Snorlaxia, ja otti tavoitteekseen pyydystää mahdollisimman monta Pokédexissä mainittua lajia, kunnes olisi valmis kohtaamaan Mew’n. Hän sai neljännellä vierailullaan Galarissa Sonialta oman Dynamax-rannekkeen, joka oli rakennettu heidän löytämästään toivomustähdestä. Hän liittyi myöhemmin yhdeksi Projekti Mew’n haastajista suorittaakseen professori Amaranthin antamia koetehtäviä ja kerätäkseen Mew-merkkejä. Hän onnistui lopulta nousemaan kymmenellä merkillä Projekti Mew’n kolmanneksi eniten Mew-merkkejä keränneeksi haastajaksi ja ylenemään kokelaaksi, pyydystettyään legendaarisen pokémonin Regielekin samassa koetehtävässä, jossa Gary pyydysti Regidragon. Projekti Mew’n kohdattua Mew ja Goh’n ystävystyttyä sen kanssa Kaukaisella saarella, Goh palasi takaisin tavallisten pokémonien pyydystämisen pariin. Goh’n isä Walker työskentelee Gogo-järjestelmillä insinöörinä ja äiti Camille samassa yhtiössä ohjelmoijana. Goh’lla on myös isoäiti nimeltä Halta, joka työskentelee majakanvartijana.

### Chloe
:Ääninäyttelijät: Kana Hanazawa (Japani), Cherami Leigh (Englanti), Julia Nurmi (Suomi)

Chloe () on professori Cerisen tytär, joka esiintyy *[[Pokémon: Matkat – Sarja|Pokémon: Matkat]]* -sarjassa. Hän on Goh’n lapsuudenystävä ja sarjan alussa Cerisen perheen lemmikkinä oleva pokémon, Galarista tuotu sähkötyypin Yamper pitää Chloea kouluttajanaan. Muuten Chloe ei aluksi ollut kovin kiinnostunut pokémoneista, vaan keskittyy normaaliin koulunkäyntiin. Hän ei kuitenkaan tiennyt mitä haluaisi tehdä isona eikä pitänyt siitä kuinka monet hänen luokkatoverinsa näkivät hänet pelkkänä pokémon-professorin tyttärenä. Hän ei myöskään pitänyt Ashin ja Goh’n yli-innokkuudesta sekä isänsä hajamielisyydestä, mutta hänellä oli paremmat välit äitinsä Talian kanssa. Hänen suhtautumisensa pokémoneihin alkoi vähitellen muuttua, ja hän alkoi vähitellen itsekin osallistua osalle Ashin ja Goh’n matkoista. Pyydystettyään Eeveen, hän sai isältään oman Rotom-puhelimen. Hän myös tapasi useita kouluttajia, jotka olivat kehittäneet omat Eeveensä, ja Lisian kehottamana sekä Dawnin ja Serenan inspiroimana on kokeillut osallistumista pokémon-kilpailuun. Ashin ja Goh’n lähdettyä Cerisen laboratoriosta, Chloe päätti viikonloppuisin työskennellä isänsä uutena tutkimusapulaisena.

### Liko
:Ääninäyttelijät: Minori Suzuki (Japani), Alejandra Reynoso (Englanti), Iris Kovalainen (Suomi)

Liko () on Cabo Pocon kaupungista, Paldea-alueelta, kotoisin oleva tyttö ja *[[Pokémon: Taivaanranta – Sarja|Pokémon: Taivaanranta]]* -sarjan päähenkilö. Hän on ahkera opiskelija, mutta myös hyvin ujo, eikä hän usein pärjää stressaavissa tilanteissa. Hän matkusti ensi kertaa Paldean ulkopuolelle saapuessaan vaihto-oppilaaksi Kantossa sijaitsevaan Indigo-akatemiaan. Siellä hän tapasi huonetoverinsa Annin, ja valitsi akatemian sääntöjen mukaisesti sattumanvaraisesti aloituspokémonikseen Sprigatiton. Lisäksi Liko oli saanut isoäidiltään salaperäisen riipuksen, jonka sisällä eli legendaarinen pokémon, Terapagos. Hän tutustui Friedeen, äitinsä entiseen oppilaaseen, kun tämä pelasti hänet Etsijöiden agentti Amethiolta, joka halusi Likon riipuksen itselleen. Kun Friede ja Nousevien Volt Tacklereiden jäsenet auttoivat häntä pelastamaan panttivankina olevan Sprigatiton, Liko liittyi Nouseviin Volt Tacklereihin, saaden vastuulleen näiden ilma-aluksen, *Urhean Oliviinin*, näköalapaikasta huolehtimisen, ja jatkoi Indigo-akatemian opintojaan suurimmalta osin etänä. Sen jälkeen Liko ja Nousevat Volt Tacklerit alkoivat selvittää Terapagosin sekä 100 vuotta sitten eläneen seikkailija Luciuksen ja tälle kuuluneiden ”Kuuden sankariksi” kutsuttujen pokémonien arvoitusta, löytääkseen tiensä Luciuksen etsimään paratiisiin, Laquaan. Matkan aikana hänelle paljastuu, että Lucius sekä Terapagosin (jonka kutsumanimeksi paljastuu Pagogo) alkuperäinen kouluttaja, Rystal, olivat hänen isoisoisovanhempansa.

### Roy
:Ääninäyttelijät: Yuka Terasaki (Japani), Anjali Kunapaneni (Englanti), Raili Raitala (Suomi)

Roy () on Kanton lähellä sijaitsevalta saarelta kotoisin oleva poika ja *[[Pokémon: Taivaanranta – Sarja|Pokémon: Taivaanranta]]* sarjan toinen päähenkilö. Hän käy virtuaalikoulua ja on kovin kiinnostunut seikkailuista sekä aarteenmetsästyksestä. Hän oli saanut isoisältään muinaisen poképallon, jonka tämä oli nuorena löytänyt ja joka ei tuntemattomasta syystä auennut lainkaan. Eräänä päivänä, hän löysi Nousevista Volt Tacklereista eksyneen Fuecocon, ja tutustui pian sen jälkeen myös Likoon ja Friedeen, jotka olivat tulleet etsimään Fuecocoa. Royn kohdatessa ensimmäistä kertaa ilkeät Etsijät, Likon riipuksen sisällä eläneen Terapagosin voima sai muinaisen poképallon viimein aukeamaan ja vapauttamaan sen sisältä mustan Rayquazan. Voidakseen jonain päivänä pyydystää Rayquazan uudelleen, Roy liittyy isoisänsä luvalla Nouseviin Volt Tacklereihin, saaden vastuulleen näiden ilma-aluksen, *Urhean Oliviinin,* lipusta huolehtimisen sekä luvan pyydystää Fuecocon ensimmäiseksi pokémonikseen. Myöhemmin he löytävät lisää muinaisia poképalloja ja paljastui, että Rayquaza ja muut niiden sisällä olleet ”Kuudeksi sankariksi” kutsutut pokémonit kuuluivat 100 vuotta sitten eläneelle seikkailijalle nimeltä Lucius, joka oli etsinyt paratiisia nimeltä Laqua. Vuosi Laquan tapahtumien jälkeen, Roy oli Frieden katoamisen johdosta ottanut ”kapteeni” Pikachun huostaansa, sekä onnistunut pyydystämään myös värimuunnos-Lucarion ja hankkimaan itselleen avainkiven sen megakehittämiseksi. Kun Friede lopulta löytyy ja Roy voittaa tämän ottelussa, Friede nimittää Royn Nousevien Volt Tacklereiden uudeksi komentajaksi.

### Dot
:Ääninäyttelijät: Yoshino Aoyama (Japani), Faye Mata (Englanti), Minttu Kenttälä (Suomi)

**Dot** () on *[[Pokémon: Taivaanranta – Sarja|Pokémon: Taivaanranta]]* -sarjassa esiintyvä tyttö, joka toimi Nidorina-pukuun pukeutuvana striimajana nimeltä **Nidothing** (). Hän pyrki tekemillään suoratoistolähetyksillä sekä nauhoitetuilla videoilla antamaan neuvoja nuorille ja kokemattomille pokémon-kouluttajille. Liko ja monet muut Indigo-akatemian opiskelijat sekä Roy ja hänen opiskelutoverinsa virtuaalikoulusta ovat Nidothingin suuria faneja. Myöhemmin paljastui, että Dot oli Murdockin sisarentytär ja enonsa tavoin Nousevien Volt Tacklereiden jäsen. Dot viettää suurimman osan ajastaan huoneessaan videoitaan kuvaten ja leikaten sekä ohjelmoiden uusia sovelluksia ja toimintoja miehistön Rotom-puhelimiin. Hän ei aluksi koskaan poistunut huoneestaan, joten hän viestitteli muun miehistön kanssa siihen kuuluvan ja videoillaan esiintyvän Quaxlyn avulla lähettämillään viestilapuilla ja piirustuksilla. Myöhemmin hän pyydysti Quaxlyn virallisesti ensimmäiseksi pokémonikseen ja otteli tämän kanssa ensimmäistä kertaa auttaessaan Likoa ja Royta ottelemaan Etsijöiden agentti Spineliä vastaan. Pian sen jälkeen Dot paljasti Likolle olevansa Nidothing.

### Ult
:Ääninäyttelijät: Natsumi Fujiwara (Japani), Laura Stahl (Englanti), Emma Louhivuori (Suomi)

**Ult** () on *[[Pokémon: Taivaanranta – Sarja|Pokémon: Taivaanranta]]* -sarjan kolmannella tuotantokaudella, *[[Pokémon: Taivaanranta kausi 3 – Nouseva toivo|Nouseva toivo]]*, esiintyvä poika, joka varttui kodittomana Lumiose Cityn kaduilla ja oli alun perin Royn kilpakumppani. Seuratessaan Royta ja Likoa, kohdatessaan Laquiumille altistuvia pokémoneja, sekä nähdessään kuinka ne kärsivät Etsijöiden altistaessa pokémoneja niille, hän päätti liittyä Nouseviin Volt Tacklereihin ja auttaa näitä puhdistamaan maineensa sekä pysäyttämään Etsijät. Hänen tunnetuin pokémoninsa on megakehittymiseen kykenevä Sableye, minkä lisäksi hän kantaa myös kadonneelle isälleen kuulunutta Hämäräpalloa, jonka sisältä paljastui megakehittymiseen kykenevä Dragonite.

## Toistuvat hahmot
### Hoitaja Joy
**Hoitaja Joy** () on (tai ovat) Pokémon-sarjassa esiintyvä hahmo, joka toimii eräänlaisena pokémon-lääkärinä Pokémon-keskuksissa. Heitä voi löytää ympäri Pokémon-maailmaa eri alueilta Pokémon-keskuksista.

Hoitaja Joyn voi löytää kaikista Pokémon-keskuksista kaikilta Pokémon-maailman alueilta. He kaikki ovat kilttejä, helliä ja reiluja hoitajia, jotka pitävät huolta sairaista pokémoneista. Animessa kaikki Hoitaja Joyt ovat identtisiä kaksosia, ja heitä on lähes mahdoton erottaa toisistaan (joskin Brock osaa erottaa heidät kaikki helposti toisistaan).

Hoitaja Joyt eivät kuitenkaan ole täysin identtisiä, mistä voidaan helposti päätellä, että Brockin kyky erottaa heidät toisistaan on vain hyvin harjaantunutta silmää naiskauneudelle. Brock on myös hyvin tarkka Joyden aitouden suhteen. Kun Rakettiryhmän James naamioitui Hoitaja Joyksi, Brock ei ihastunut häneen, mikä sai hänet epäilemään asiaa. Oli miten oli, Joyt pukeutuvat kukin eri tavalla, mikä helpottaa muita erottamaan ne toisistaan.

Arvattavasti myös Hoitaja Joyden sukulaiset, kuten siskot, serkut jne. ovat myös hyvin toistensa kaltaisia. Fanit ovat esittäneet asiasta mitä erilaisimpia teorioita, joita riittää aikamatkustuksesta kloonaamiseen.

On tosin joitakin Hoitaja Joyta, jotka eroavat selvästi muista. Esimerkiksi eräs Orange-saarten Hoitaja Joy oli hyvin lihaksikas ja tummaihoinen. Jälkimmäinen piirre tulee selvästi siitä, että hän elää hyvin aurinkoisessa ilmastossa. Myös Joy, joka johti Machokesta ja Rhydonista koostuvaa kaivausryhmää Kabuto-fossiilien etsinnässä, yrityksenä herättää ne taas eloon, erosi muista.

Vaikka on monia poikkeuksia, yleensä Hoitaja Joyn apulaisena on Kanto-, Johto-, Hoenn- ja Sinnoh-alueilla Chansey, Unovassa Audino, Kalosissa Wigglytuff ja Alolassa Comfey. Oikeastaan Chanseyn toisen sukupolven kehitysaste Blissey, joita nähdään joissain Johto-, Sinnoh- ja Alola-alueiden Pokémon-keskuksissa, muistuttaa paljon Hoitaja Joyta. Ja kun yhdennäköisyystarkastelu viedään vielä pidemmälle, huomataan, että Blisseyn japaninkielinen nimi tarkoittaa ”iloista hoitajaa”.

On ollut selvää vertailua Hoitaja Joyden ja Konstaapeli Jennyjen perheiden välillä. On esitetty arveluksia mm. sukulaisuudesta tai jostain syvemmästä yhteydestä, mutta vain yksi on varmaa: molempien perheiden sisaret ovat identtisiä kaksosia.

Lisäksi niissä kaupungeissa, joissa ei ole pokémon-professoreja, Hoitaja Joy voi antaa aloittelevalle kouluttajalle tämän aloituspokémonin.

### Konstaapeli Jenny
**Konstaapeli Jenny** () on (tai ovat) Pokémon-sarjassa esiintyvä hahmo, joka toimii lainvartijana ympäri Pokémon-maailmaa. Heidät usein löytää kustakin kaupungista.

Konstaapeli Jenny ei ole vain yksi henkilö, vaan tusinoittain samannäköisiä Jennyjä löytyy ympäri Pokémon-maailmaa. Animessa Jennyt ovat identtisiä, ja heitä on lähes mahdoton erottaa toisistaan (joskin Brockilla on kyky erottaa heidät kaikki helposti toisistaan).

Kaikki Konstaapeli Jennyt ovat kuitenkin rohkeita, päättäväisiä mutta silti tehottomia poliisivirkailijoita, jotka taistelevat Rakettiryhmän, Aquaryhmän ja Magmaryhmän kaltaisia, ja lisäksi lukuisia erilaisia väärintekijöitä vastaan.
Konstaapeli Jennyt eivät ole kuitenkaan täysin identtisiä, mistä voidaan helposti päätellä, että Brockin kyky erottaa heidät toisistaan on vain harjaantunutta silmää naiskauneudelle. Brock on kuitenkin myös hyvin tarkka Jennyjen suhteen, mitä aitouteen tulee. Kun erittäin naamioitumistaitoinen tyttö Duplica naamioitui Jennyksi niin hyvin, että Ash ja Misty menivät halpaan, Brock huomasi eron selvästi. Joka tapauksessa jokaisella Konstaapeli Jennyllä on erilainen merkki riippuen vaikuttamastaan paikasta. *Viridian City*ssä näyttää olevan kaksi Konstaapeli Jennyä, kuten Hopeaturnauksen aikana nähtiin. Kaksi Jennyä sama merkki hatussa nähtiin vierekkäin (kyseessä olevan symbolin -tähden- tiedettiin aikaisemmista jaksoista kuuluvan juuri tuonne). Yhdellä *Viridian City*n Jennyistä on vihollissuhde *Eterna City*n Jennyyn.

Arvattavasti myös Konstaapeli Jennyjen sukulaiset, kuten siskot, serkut jne. ovat yhtä lailla hyvin toistensa kaltaisia. Tästä asiasta fanit ovat esittäneet mitä erilaisimpia teorioita, joita riittää aikamatkustuksesta kloonaamiseen.

Vaikka on monia poikkeuksia, yleensä Konstaapeli Jennyn seuralaisena on poliisikoirana toimiva Growlithe.
On ollut selvää vertailua Konstaapeli Jennyjen ja Hoitaja Joyden perheiden välillä. On esitetty arveluksia mm. sukulaisuudesta tai jostain syvemmästä yhteydestä, mutta vain yksi on varmaa: kumpienkin perheiden sisaret ovat identtisiä kaksosia.
Ash antoi Squirtlensa Konstaapeli Jennylle taisteluun tulipaloja vastaan. Se on neljän muun Squirtlen kanssa muodostetun ryhmän, ”Squirtle-jengin” johtaja, joka toimii eräänlaisena paikallisena palokuntana.

Jaksossa *Kissansilmät!* (*Luxray Vision!*) tavattiin nuori Konstaapeli Jenny, Marble, joka vartioi "Kolmea kaunotarta" (). Hän omistaa Luxiosta kehittyneen Luxrayn.

Pokémon Yellowissa Konstaapeli Jenny antaa pelaajalle Squirtlen *Vermillion City*ssä. Hän myös korvaa tavallisesti miespuolisen konstaapelin *Cerulean City*ssä.

### Don George
**Don George** () on (tai ovat) Ottelukerhon omistaja Unovan alueella.

Jaksossa *Ottelukerho ja Tepigin valinta!* (*The Battle Club and Tepig's Choice!*) Ash sai tietää Ottelukerhojen olemassaolosta, kun taas jaksossa *Kovaa peliä ottelukerholla!* (*A Rival Battle for Club Champ!*) hän sai tietää, että kutakin Ottelukerhoa johti eri Don George.

Joidenkin Ottelukerhojen Don Georget järjestävät myös turnauksia. Jaksosta *Jälleennäkemisiä ja otteluita Nimbasassa!* (*Reunion Battles In Nimbasa!*) jaksoon *Ottelukerhon finaali: sankarillinen lopputulos!* (*Club Battle Finale: A Hero's Outcome!*) asti Nimbasa Townissa järjestettiin turnaus, jonka voittaja saisi täyden setin Siipiä (). Turnauksen voitti Iris. Jaksosta *Ottelupamaus alkaa!* (*The Clubsplosion Begins!*) jaksoon *Ottelupamausyleisöä huudattamassa* (*Commanding the Clubsplosion Crown!*) asti pidettiin Ambiga Townissa turnaus, jonka voittaja saisi täyden setin vitamiineja. Turnauksen voitti Stephan.

## Professorit
### Professori Oak

### Professori Ivy
:Ääninäyttelijät: Keiko Han (Japani), Kayzie Rogers (Englanti), Jenni Sivonen (Suomi)

**Professori Philena Ivy** () on Orange-saariston pokémon-professori. Hän esiintyy animen toisella kaudella jota Suomessa ei nähty. Ivy on kaunis nuori nainen, jolla on violetit hiukset. Hän on Professori Oakin hyvä ystävä. Brock rakastuu Ivyyn ja asuu tämän luona koko toisen kauden ajan. Ivy esiintyy myös sivuosassa elokuvassa *[[Pokémon 2: Yhden voimalla]]* (joka toisin kuin animen toinen kausi, on näytetty Suomessa).

### Professori Elm
:Ääninäyttelijät: Kazuhiko Inoue (Japani), Paul Frank (Englanti), Pasi Ruohonen (Suomi, kausi 5)

**Professori Elm** () on Johto-alueen professori. Hän asuu New Bark Townissa, ja tutkii pokémonien lisääntymistä (eng. *pokémon breeding*) ja pokémon munia. Lisäksi Elm on kiinnostunut harvinaisista pokémon kyvyistä. Elm oli yliopisto aikonaan Professori Oakin parhaimmin suorituvista oppilaista. Elm esiintyy ensikerran jaksossa *Näpit irti Totosta!*, kun Rakettiryhmä tunkeutuu tämän laboratorioon.

### Professori Birch
:Ääninäyttelijät: Fumihiko Tachiki (Japani), Dan Green (Englanti), Arto Nieminen (Suomi, kaudet 6 ja 7), Tommi Haapaniemi (Suomi, kausi 8)

**Professori Birch** () on Hoenn-alueen pokémon-professori, ja asuu Littleroot Townissa. Birch tutkii pokémoneiden elinympäristöä. Lisäksi hän on kirjoittanut kuusi kirjaa, joista yksi liittyy pokémoneiden ja ihmisten yhteiseloon. Birch esiintyy jaksossa *Uuden alku!* takauman muodossa, ja fyysisesti hän esiintyi ensi kertaa jaksossaa *Matkalle näytöstyyliin,* kun hän tapaa Ashin ja tämän sairastuneen Pikachun Litterootin satamassa.

### Professori Rowan
:Ääninäyttelijät: Iemasa Kayumi (Japani), Sean Reyes (Englanti), Pasi Ruohonen (Suomi, kaudet 10–12), Markus Bäckman (Suomi, kausi 24)

**Professori Rowan** () on Sinnoh’n pokémon-professori, ja asuu Sandgem Townissa. Rowan tutkii pokémonien kehitystä. Ensi kerran Rowan esiintyy jaksossa *Neitsytmatkalla* Dawnin eksyttyä, kun yritti löytää professorin laboratorioon.

### Professori Carolina
:Ääninäyttelijät: Ai Satō (Japani), Rebecca Soler (Englanti), Heljä Heikkinen (Suomi, kausi 11 ja kauden 12 jakso 111), Elise Langenoja (Suomi, kauden 12 jakso 151) 

**Professori Carolina** () on animessa esiintyvä professori, joka johtaa Sinnoh’issa aika-avaruustutkimusta (eng. *time-space research),* sekä Cynthian isoäiti. Caroline esiintyy myös peleissä sekä mangassa, mutta niissä ei mainita hänen nimeään. Hän esiintyy ensi kerran jaksossa *Lustrous-kuulan ryöstö!*

### Professori Juniper
:Ääninäyttelijät: Naomi Shindō (Japani), Khristine Hvam (Englanti), Katja Sirkiä (Suomi), Marjut Heikkinen (Suomi, kauden 15 jakso 50)

**Professori Aurea Juniper** () on Unova-alueen professori, joka tutkii pokémonien alkuperää. Juniper asuu Nuvema Townissa. Ensikerran hän esiintyy jaksossa *Zekromin varjossa!*, kun antoi Ashille ja tämän Pikachulle, Delialle ja professori Oakille kyydin Juniperin laboratorioon, jossa tutki sähkövoimansa menettäneen Pikachun.

### Professori Sycamore
:Ääninäyttelijät: Hiroshi Tsuchida (Japani), Jake Paque (Englanti), Ilkka Villi (Suomi)

**Professori Augustine Sycamore** () on pokémon-professori Kalos-alueelta, ja tutkii megakehitystä. Sycamore asuu Lumiose Cityssä. Sycamore esiintyy ensi kerran jaksossa *Takaa-ajo Lumiose Cityssä!*, kun Ash, Bonnie ja Clemont vievät loukkaantuneen Froakien professorin laboratorioon hoitoon.

### Professori Kukui
:Ääninäyttelijät: Keiichi Nakagawa (Japani), Abe Goldfarb (Englanti), Ilkka Villi (Suomi), Tuukka Leppänen (Suomi, kauden 21 jaksot 69–76)

**Professori Kukui** () on pokémon-professori Alola-alueelta ja myös alueen pokémon-liigan perustaja. Professori Burnet on Kukuin vaimo ja heillä on yksi yhteinen lapsi nimeltä Lei. Kukui esiintyy ensi kerran jaksossa *Alola uudelle seikkailulle!* ja esiintyy sen jälkeen lähes jokaisessa *Pokémon: Sun and Moon* -jaksossa. Kukui esiintyy myös myöhemmin *Pokémon: Matkat* -sarjassa, kun Ash ja Goh matkustavat Alolaan.

### Professori Burnet
:Ääninäyttelijät: Sachi Kokuryū (Japani), Melissa Hope(Englanti), Anni Kajos (Suomi)

**Professori Burnet** () on *Pokémon: Sun & Moon* -sarjassa toistuva hahmo ja professori Kukuin vaimo. Burnet esiintyi ensikerran jaksossa *Kohtaaminen Unessa!* ja Kukui ja Burnet menivät naimisiin jaksossa *Professorien uusi seikkailu!* Burnetin paljastettiin olevan raskaana *Pokémon: Sun & Moonin* viimeisessä jaksossa. Kun *Pokémon: Matkat* -sarjassa Ash ja Goh matkustavat Alola-alueelle ja tapaavat Kukuin ja Burnetin, paljastui heidän lapsen olevan poikalapsi nimeltä Lei.

### Professori Cerise
:Ääninäyttelijät: Yūichi Nakamura (Japani), Ray Chase (Englanti), Matti Ristinen (Suomi])

**Professori Cerise** () on *Pokémon: Matkat* -sarjassa esitelty hahmo, jolla on laboratorio Vermillion Cityssä. Ash ja Goh ryhtyvät hänen tutkimusapulaisikseen vieraillessaan instituutiossa sen avajaispäivänä. Hänellä on vaimo nimeltä Talia sekä kaksi lasta: Chloe ja Parker. Hänen assistentteinaan laboratoriossa toimivat Chrysa ja Ren.

### Professori Magnolia
:Ääninäyttelijät: Shōko Tsuda (Japani), Mary O’Brady (Englanti), Susa Saukko (Suomi, kausi 25)

**Professori Magnolia** () on pokémon-professori Galar-alueelta, ja tutkii Dynamaxia. *Pokémon: Matkat* -sarjassa Magnolia esiintyy vain kuudessa jaksossa.

### Professori Amaranth
:Ääninäyttelijät: Yōichi Nishijima (Japani), J. Michael Tatum (Englanti)

**Professori Amaranth** () on *Pokémon: Mestarimatkat* -sarjassa esitelty hahmo, joka johtaa Projekti Mew’tä, tutkimusprojektia, johon hän etsii kouluttajia eri puolilta maailmaa etsimään Mew'tä. Hän aikoo valita varsinaiseen tutkimustiimiin vain viisi kouluttajaa, joita kutsutaan ”kokelaiksi”. Kokelaiksi valitaan ne, jotka keräävät eniten Mew-merkkejä suorittamalla koetehtäviä. Professori Amaranth on värvännyt kokelaiksi jo kaksi kouluttajaa, nimiltään Danika ja Quillon. Ehdolla muiksi kokelaiksi olivat Gary Oak, Goh, Horace, Sterling ja Layla.

### Friede
:Ääninäyttelijät: Taku Yashiro (Japani), Crispin Freeman (Englanti), Juha Haukka (Suomi)

**Friede** () on *Pokémon: Taivaanranta* -sarjassa esiintyvä pokémon-professori, ilmalaiva *Urhean Oliviinin* () komentaja, sekä seikkailijaryhmän Nousevat Volt Tacklerit () johtaja. Hänellä on pokémoneina ”kapteeni” Pikachu ja Charizard, sekä *Urhean Oliviinin* miehistönä ja Nousevien Volt Tacklereiden muina jäseninä mekaanikko Orla, kokki Murdock, parantaja Mollie, kalastaja Ludlow, sekä ohjelmoija Dot (joka oli todellisuudessa opetusvideoita tekevä striimaaja Nidothing). Friede tapasi Likon ensi kertaa pelastaessaan heidät Etsijöiltä, jotka havittelivat Likon isoäidiltään saamaa riipusta, joka myöhemmin paljastui legendaariseksi pokémoniksi nimeltä Terapagos. Juuri tämän kyseisen riipuksen vuoksi, Likon äiti, Lucca, oli palkannut Nousevat Volt Tacklerit suojelemaan Likoa. Friede oli myös Luccan entinen oppilas, sekä Exceed-yhtiön entinen tutkija. Kun Nousevat Volt Tacklerit onnistuivat Laquassa pysäyttämään Etsijöiden johtajan Gibeonin aikeet, Friede ja hänen Charizardinsa katosivat, ja elivät piilossa muulta maailmalta, jotta Etsijät eivät löytäisi häntä. Vuotta myöhemmin, hän paljasti itsensä jälleen Nouseville Volt Tacklereille, kertoi käyneensä avaruudessa sekä vieneensä näytteitä Etsijöiden tavoittelemista Laquium-kristalleista muiden tahojen analysoitaviksi. Hän oli myös pyydystänyt Mossdeepin avaruuskeskuksesta Starmien, ja hankkinut megakivet sekä avainkiven voidakseen megakehittää sekä Charizardin että Starmien.

## Pokémon-liiga
### Salijohtajat
#### Kanto

#### Johto

#### Hoenn

#### Sinnoh

#### Unova

#### Kalos

#### Galar

#### Paldea

### Alolan kahunat

### Mestarit ja eliittineloset

## Taistelurintama
### Kanto ja Hoenn
#### Scott
:Ääninäyttelijät: Kōichi Sakaguchi (Japani), Frank Frankson (Englanti, kausi 8), Bill Rogers (Englanti, kausi 9), Kari Tamminen (Suomi, kauden 8 jaksot 132 ja 135), Aku Laitinen (Suomi, kausi 9)

**Scott** () on Kanton ja Hoennin taistelurintaman omistaja. *[[Pokémon Emerald]]issa* hän näyttäytyy eri puolilla Hoennia ja antaa pelaajalle taistelurintaman haasteen aloittaessa ensimmäiset ottelupisteet. Hän antaa myös tiettyjä palkintoja pelaajalle, jos taistelurintamalla saavuttaa tiettyjä tavoitteita.

Animessa Ash tapaa hänet ensi kertaa palattuaan Hoennista Kantoon. Scott kertoo hänelle taistelurintamasta ja Ash ilmoittautuu siihen. Koko sen ajan, kun Ash, May, Max ja Brock matkustavat ympäri Kantoa, hän saapuu aina jokaiseen taistelurintaman laitokseen seuraamaan Ashin käymiä otteluita.

#### Rintamapäälliköt

### Johto ja Sinnoh
#### Rintamapäälliköt

## Vastustajat

### Gary Oak
**Gary Oak** () on Ash Ketchumin vastustaja sekä professori Oakin lapsenlapsi. Garyllä on usein animessa ruskeat hiukset, violetti paita ja yin-yang-riipus. Kun Garystä tuli pokémon-tutkija, hän laittoi valkoisen tutkijantakin paidan päälle. Videopeleissä Gary esiintyy ensi kerran Pokémon Puzzle Leaguessa.

Gary on samanikäinen kuin Ash. Gary ja Ash olivat leikkikavereita kun he olivat nuorempia, mutta heidän tiensä erosivat heidän löydettyään pokémonit.

Gary uskoo tietävänsä kaiken pokémoneista, koska hän on professori Oakin lapsenlapsi. Hän rakastaa näyttää tietonsa kenelle tahansa, joka kuuntelee ja hän rakastaa myös Ashin nöyryyttämistä. Kun Ash ja Gary tapasivat Viridian Cityssä, Gary näytti voittamiaan kymmentä salimerkkiä, kun Ashillä oli vasta 7. Vaikka Garyllä oli jo tarpeeksi salimerkkejä, hän haastoi Viridian Cityn salijohtajan, Giovannin. Gary voitti nopeasti Giovannin Golemin ja Kinglerin, mutta sitten Giovanni käytti voimakkainta pokémoniaan, Mewtwota. Mewtwo pystyi voittamaan ensin Garyn Arcaninen ja Nidokingin (samaan aikaan), kunnes tyrmäsi Garyn ja hänen cheerleaderinsa kokonaan. Tämä oli Garyn ensimmäinen tunnettu tappio hänen pokémon-kouluttajan urallaan.

Aluksi Gary käyttäytyy ilkeästi Ashia kohtaan, mutta sarjan aikana hänestä tulee kiltimpi ja vähemmän nöyyryyttävämpi. Etenkin hän nöyryytti toisia Johton Hopeaturnauksessa, kunnes sai puolivälierissä vastaansa Ashin ja hävisi. Aluksi Gary liikkui kaikkialle ylellisellä punaisella autolla ja monet fanit sekä cheerleaderit istuivat takapenkillä. Kun Ash palasi Pallet Towniin voitettuaan Orange-liigan, Gary ei loukannut Ashia. Kun he tapasivat Pallet Townissa, Ash haastoi Garyn kaksintaisteluun Eevee vastaan Pikachu, jonka Gary voitti. Gary ei kuitenkaan juhlinut sitä niin paljon kuin yleensä. Ash oli silti vihainen tappiostaan, sillä hän halusi edes joskus voittaa Garyn. Tämän jälkeen heistä tuli taas ystäviä.

Ashin matkustettua Hoenniin Gary päättää lopettaa pokémon-kouluttajan uransa ja alkaa opiskella pokémon-tiedettä kuten isoisänsä. Gary pystyi onnistuneesti kloonaamaan "sukupuuttoon kuolleen" Aerodactylin. Gary suojeli tätä pokémonia Rakettiryhmän Butchilta ja Cassidyltä. Nyt Aerodactyl elää vapaasti Saida Islandissa ja Gary yrittää nykyään kloonata muita esihistoriallisia pokémoneja, kuten Omanyten ja Kabuton.

Gary tekee paluun *Advanced*-sarjan viimeisessä jaksossa *Kotiinpaluu*. Hän palaa Sinnoh’sta Kantoon uuden pokémoninsa, Electiviren kanssa. Matkalla hän tapaa Ashin, joka on juuri voittanut Kanton taistelurintaman haasteen. Ash haastaa Garyn taisteluun Electiviren ja Pikachun kanssa, mutta häviää. Gary päättää palata takaisin Sinnoh’hon voitettuaan Ashin.

Gary palaa kuvioihin jaksossa *Metsästäjää paossa* (*Ill-Will Hunting!*), jossa hän auttaa Ashia ja kumppaneita suojelemaan Shieldoneja pokémon-metsästäjä J:ltä. Samalla nähdään myös Garyn Blastoise, Umbreon ja Electivire. Koska professori Oak on tutkimustyönsä ohella myös tunnettu runoilija, Garyn ensi kertaa tässä jaksossa tavannut Dawn luulee Garyäkin runoilijaksi.

Gary esiintyi myöhemmin jaksossa *Pelolla pelkoa vastaan!*. Hän antaa Ashille *Terähammas* -esineen, joka auttaa Ashin Gligaria kehittymään Gliscoriksi. Jaksoissa *Kolmen tarpeet!* ja *Legendaarinen lopputaisto!* hän osallistui yrityksiin estää J:tä sieppaamasta legendaarisia järvenvartijoita (Azelfia, Mespritiä ja Uxietä) sekä myöhemmin tarkkaili professori Rowanin kanssa, kun Ash ystävineen yritti estää Galactic-tiimiä käyttämästä järvenvartijoita rakentaakseen Punaketjun Dialgan ja Palkian hallitsemiseen.

*[[Pokémon: Mestarimatkat – Sarja|Mestarimatkat]]*-sarjassa Gary Oak on liittynyt professori Amaranthin johtamaan tutkimukseen nimeltä Projekti Mew ja pyrkii Goh’n kanssa yhdeksi sen viidestä kokelaasta. *[[Pokémon: Huikeat matkat – Sarja|Huikeat matkat]]*-sarjassa hän onnistui pääsemään kokelaaksi, kerättyään yhteensä viisitoista Mew-merkkiä ja ollen siten eniten Mew-merkkejä kerännyt haastaja.

Gary esiintyy *Electric Tale of Pikachu* -mangassa. Hän on mangassa animen tapaan Ashin lapsuudenystävä ja nykyinen kilpailija. Hän ilmestyy usein paikalle, jos Ash tekee jotain väärin. Pokémon-liigassa hän häviää Ritchielle, mutta kohtaa Ashin sarjan lopussa. Tämän jälkeen he alkavat matkustaa yhdessä. Mangassa Garyllä on sisko nimeltä May Oak, joka ei kuitenkaan esiinny animessa.

### Ritchie
**Ritchie** (tunnetaan myös nimellä Richie, ) on Pokémon-sarjan animessa esiintyvä Ash Ketchumin ystävä ja vastustaja. Hänet on nimetty Hiroshi Yamauchin, Nintendon entisen toimitusjohtajan mukaan. Hänen japaninkielinen nimensä tarkoittaa "kaukaista ja laajaa" (溥), kun taas hänen englanninkielinen nimensä tulee nimestä Richard, joka puolestaan tarkoittaa saksaksi "urheaa voimaa" (sana koostuu sanoista *ric*, "voima, johtaa, johtaja" ja *hard*, "rohkea, kova"). Ritchien ensiesiintyminen videopeleissä oli Pokémon Puzzle Leaguessa.

Ritchie on usein nähty Ashin kloonina, koska kaikki hänen pokémoninsa ovat sukua Ashin nykyään tai joskus omistamille pokémoneille (Sparky vastaa Ashin Pikachua, Zippo Ashin Charizardia, Happy Ashin Butterfreetä, Rose Ashin Swellowia ja Cruise Ashin Larvitaria). Ritchie myöskin koristelee Poke Pallonsa tähtitarroilla, jotta ne erottuisivat muiden kouluttajien Poke Palloista. Monet uskovat, että Ritchiessä nähdään se, millainen täydellinen Ash olisi. Ritchie on kovin tuntematon fanien keskuudessa.

Ritchien ensiesiintyminen oli jaksossa *Ystävä hädässä* (*A Frind In Deed*), jossa hän nopeasti ystävystyi Ashin, toisen Pokémon-liigan osanottajan kanssa. Seuraavassa jaksossa, jaksossa *Ystävä vai vihollinen* (*Friend or Foe Alike*) tämä ystävyyssuhde aiheutti ongelmia, kun he kohtasivat toisensa ottelussa. Ritchie voitti lopulta, koska Ashin Charizard ei suostunut taistelemaan itseään heikompaa Sparkya vastaan ja päätti ottaa nokoset kesken ottelun. Vaikka Ritchie lopulta hävisi Asunta-nimiselle kouluttajalle, hän sijoittui kahdeksan parhaan joukkoon. Ritchie tavattiin uudelleen Whirl Islandeilla jaksossa *A Parent Trapped!*, jossa hän etsi siellä nähtyä salaperäistä pokémonia, joka paljastui Lugiaksi. Hänen Charmanderinsa, Zippon, paljastettiin kehittyneen Charmeleoniksi.

Ritchie ilmestyi myös joissakin Pokémon-kronikoiden erikoisjaksoissa, jaksoissa *Oaknapped*, *Celebi and Joy* ja *The Search for the Legend*, joista toisessa hänestä tuli yksi niistä kolmesta tärkeästä hahmosta, jotka ovat matkustaneet ajan halki, muiden ollessa May ja Meowth. Ritchien tapauksessa tämä aikamatka tapahtui Celebin mukana.

Ritchie esiintyy *Electric Tale of Pikachu* -mangasarjassa. Hänen luonteensa vastaa hyvin animen vastaavaa. Hänellä on kuitenkin vaaleat hiukset kastanjanruskeiden sijaan. Tämä saattaa olla ehkä siksi, koska myös Garyllä on saman väriset hiukset.
Mangassa Ritchie omisti *Zippo* -lempinimisen Charizardin. On epäselvää, onko Zippo animessakin saavuttanut viimeisen kehitysasteensa koska sitä ei ole näytetty Charmeleoniksi kehittymisen jälkeen.

### Harrison
Harrison () on eräs Ash Ketchumin vastustajista *[[Pokémon (anime)|Pokémon]]*-animessa. Hän on kotoisin *Littleroot Town*ista Hoennista ja Ash tapasi hänet taivaltaessaan Johtossa. Myöhemmin he ottivat yhteen Johton-liigan mestaruusottelussa Hopeaturnauksessa.

Ensi kertaa Harrison nähtiin jaksossa *Sneasel-metsällä* (*Pop Goes The Sneasel*), jossa hän tapasi Ashin ja kumppanit sekä Sneaselin, joka vartioi Ho-Oh’n uhrattua liekkiä, ja päätti napata sen. Käyttäen Houndoomiaan ja Blazikeniaan (joka Johton alueella on tuntematon pokémon) heikentääkseen sitä ja sitten nappasi sen. Harrison erosi Ashistä ja kumppaneista jakson lopussa.

Myöhemmin Harrison palasi kuvioihin jaksossa *Tiukka taistelu* (*Tie One On!*), jossa hän palasi ottaakseen osaa Hopeaturnaukseen, Johton liigan mestaruusotteluihin. He kohtasivat toisensa jaksossa *Taistelua kuumimmillaan* (*Can't Beat the Heat*), jossa he aloittivat kuusi-vastaan-kuusi -ottelunsa. Ottelu jatkui seuraavissa jaksoissa *Leikkiä tulella* (*Playing with Fire!*) ja *Uudet suunnat* (*Johto Photo Finish*). Viimeksi mainitussa Harrisonin onnistui voittaa Ash tiukassa kisassa, mutta hän hävisi lopulta Jon Dicksonille, joka voitti turnauksen.

Harrison oli se, joka ensimmäisenä kertoi Ashille Hoennin liigasta, professori Birchistä ja Hoennin pokémoneista, joita tämä ei varmaan koskaan ollut nähnyt.

### Drew
Drew on Mayn vanha kilpakumppani Hoennista. Drew tapasi Mayn ensimmäisessä Pokémon-kilpailussaan, jolloin Drew oli jo konkari. Aluksi Drew oli näsäviisas ja joskus pilkkasi Maytä, mutta lopulta Drewstä tuli Mayn läheinen ystävä. *[[Pokémon: Huikeat matkat – Sarja|Huikeat matkat]]* -sarjassa Drew nähtiin yhtenä kouluttajista, jotka katsoivat Ashin ja Steven Stonen välistä Maailman Kruunajaissarjan Mestarikahdeksikkoturnauksen puolivälieräottelua.

### Katie
**Katie** () on parissa Pokémon-sarjan animejaksossa nähty pokémon-kouluttaja. Hän taisteli Ash Ketchumia vastaan Hoennin pokémon-liigan Ever Grande Cityn mestaruusottelussa.

Katie on kotikaupunkinsa, *Lilycove City*n ylpeys, jossa hänen kauneutensa ja luonnonlahjakkuutensa on antanut hänelle lempinimen ”viileä kaunotar”. Hänen harrastuksiinsa kuuluu klarinetin soitto ja hänen lempiruokaansa on tulinen spagetti *Tamato-marjojen* kera. Taistelussa hän yleensä käyttää Golduckia ja Venomothia ja on tunnettu vastustajansa hyökkäysten varovaisesta analysoinnista. Kuten kaikkien muidenkin kauniiden tyttöjen saralla, Brock edistää ihastumistaan Katieen ottamalla selvää tämän haluista ja inhoista hyödyllisen tiedon sijaan, minkä Brock omien sanojensa mukaan tekee päästäkseen hänen kanssaan treffeille.

Toisin kuin kouluttajat yleensä Katie ei pidä yhtä pokémonia taistelussa sen tyrmäämiseen asti, vaan vaihtelee pokémonejaan usein etenkin, jos hänen vastustajallaan on etulyöntiasema tyypin suhteen. Tämän taktiikan takia Ash miltei hävisi taistelunsa ensimmäisen osion Katieta vastaan. Ash ja Katie aloittivat kuusi-vastaan-kuusi -taistelunsa jaksossa *Järkytyksiä ja sitoumuksia* (*Shocks and Bonds*), joka jatkui jaksossa *Riitaisa ratkaisu* (*A Judgment Brawl*). Taistelun alussa Katie tyrmäsi kaksi Ashin pokémonia menettämättä lainkaan omiaan. Ashin onnistui lopulta kuitenkin voittaa Katien Dugtrio Glalien avulla. Jäätyypin pokémon joutui kuitenkin Misdreavusin *Kohtalonside* -hyökkäyksen uhriksi. Ashin onnistui kuitenkin kolmella jäljellä olevalla pokémonilla nostaa taistelu omaksi edukseen. Hänen Corphishinsa päihitti Katien Golduckin ja edelleen Ash vei lopulta voiton Katiesta ja siirtyi eteenpäin. Katien häviö tarkoitti hänen putoamistaan kisasta.

*[[Pokémon: Huikeat matkat – Sarja|Huikeat matkat]]* -sarjassa Katie nähtiin yhtenä kouluttajista, jotka katsoivat Ashin ja Steven Stonen välistä Maailman Kruunajaissarjan Mestarikahdeksikkoturnauksen puolivälieräottelua.

### Morrison
Morrison () on eräs Ash Ketchumin vastustajista *[[Pokémon (anime)|Pokémon]]*-animessa. Hän taisteli Ashia vastaan Hoennin pokémon-liigan mestaruusottelussa Ever Grade Cityssä.

Ensi kertaa Ash tapasi Morrisonin jaksossa *Mahtava Morrison* (*Less is Morrison*). Kun kumpikin saivat tietää toistensa pyrkivän Hoennin liigan Ever Grande Cityn mestaruusotteluun, heidän välilleen syntyi ainutkertainen vastustaja-ystävä-suhde. He pyrkivät aina olemaan toisiaan parempia kaikenlaisissa asioissa, olipa kyse sitten siitä, kumpi juoksee nopeammin, syö enemmän tai kestää pitempään kuumaa kylpyä. Kun Rakettiryhmä varasti Ashin Pikachun ja Morrisonin Beldumin heidän muiden pokémoniensa ollessa Pokémon-keskuksessa, he saivat Rakettiryhmän kiinni ja voittivat heidän pokémoninsa paljain käsin ja Pikachu ja Beldumin yhteistyön avulla hankkiutuivat heistä eroon. Jakson lopussa Morrison jätti Ashin ja kumppanit lähteäkseen voittamaan viimeistä salimerkkiään, luvaten tavata hänet taas *Ever Gradne City*ssä.
Morrison palasi kuvioihin jaksossa *Beldum pelastaa* (*Saved by the Beldum!*), jossa hän ja Ash tapasivat Ashin kouluttaessa pokémonejaan. Samassa jaksossa Morrison oli hävitä Belduminsa kanssa Jump-nimiselle kouluttajalle. Beldum kuitenkin kehittyi Metangiksi ja voitti taistelun.

Jaksoissa *Riitaisa ratkaisu* (*A Judgement Brawl*) ja *Ratkaiseva päätös* (*Choose It Or Lose It!*) Ash ja Morrison joutuivat taistelemaan toisiaan vastaan. Morrison oli aluksi haluton taistelemaan ystäväänsä vastaan ja antoi kahden pokémoninsa tulla tyrmätyksi. Ash onnistui kuitenkin kannustamaan Morrisonia niin, että tämä taisteli viimein koko sielunsa voimalla. Vaikka ottelusta tuli tiukka, Morrison hävisi lopulta ja oli ulkona kisasta. *[[Pokémon: Huikeat matkat – Sarja|Huikeat matkat]]* -sarjassa Morrison nähtiin yhtenä kouluttajista, jotka katsoivat Ashin ja Steven Stonen välistä Maailman Kruunajaissarjan Mestarikahdeksikkoturnauksen puolivälieräottelua.

### Tyson
Tyson () on eräs Ash Ketchumin vastustajista Pokémon-animessa. Hän kohtasi Ashin *Ever Grande City*ssä, jossa pidettiin Hoennin Pokémon-liigan mestaruusottelut.

Vähän ennen Hoennin liigan turnauksen aukeamista Ever Grande Cityssä jaksossa *Meowth käy kuumana* (*Like a Meowth to a Flame*) Ash tapasi Tysonin ja heistä tuli heti sekä vastustajia että ystäviä. Tämä vastustaja-asenne saavutti huippunsa semifinaaleissa, jossa Ash ja Tyson kohtasivat toisensa taistelukentällä jaksossa *Ratkaiseva päätös* (*Choose It or Lose It!*). Voittaja pääsisi etenemään kohti finaalia. Pitkän ja rankan taistelun lopulla Ashin Pikachu ja Tysonin Meowth kohtasivat toisensa jaksossa *Lorun loppu* (*At the End of the Fray*) ja käyttivät aivan samanlaisia hyökkäyksiä toisiaan vastaan. Lopulta Meowth voitti ja Ash putosi pois turnauksesta. Tyson jatkoi voitokkaasti vielä kaksi viimeistä ottelua. *[[Pokémon: Huikeat matkat – Sarja|Huikeat matkat]]* -sarjassa Tyson nähtiin yhtenä kouluttajista, jotka katsoivat Ashin ja Steven Stonen välistä Maailman Kruunajaissarjan Mestarikahdeksikkoturnauksen puolivälieräottelua.

Tysonia on verrattu erääseen toiseen Ashin vastustajista, Harrisoniin (joka myös oli Ashia vanhempi vastustaja, joka voitti hänet).

### Solidad
Solidad (tunnetaan myös nimellä Soledad, ) on eräs hahmo *[[Pokémon (anime)|Pokémon]]*-animessa. Hän on Pewter Citystä kotoisin oleva pokémon-koordinaattori, jota vastaan May taisteli Kanton Suurfestivaalissa ja myös voitti sen *Battle Frontier* -kauden aikana.

Solidad esiintyi ensi kerran jaksossa *Mayn uudet haasteet*, ja oli jo valmiiksi tavannut Brockin (joka on myös Pewter Citystä kotoisin), Drewin ja Harleyn. Hän voitti Drewin Roselian ensimmäisessä pokémon-kilpailussaan, mikä sai Drewin itkemään. Tämän jälkeen heistä näyttää tulleen ystäviä. Kiinnostavana yhteytenä voidaan huomata, että myös kun Solidad voitti Mayn Suurfestivaalin semifinaalissa, myös tämä itki.

### Paul
Paul () on *[[Pokémon (anime)|Pokémon]]*-animesarjassa esiintyvä ihmishahmo. Hän on eräs Ash Ketchumin kilpailijoista Sinnoh’ssa *Diamond & Pearl* -sarjassa. Paul on kotoisin Veilstone Citystä ja hänellä on isoveli Reggie, joka on entinen kouluttaja ja nykyinen kasvattaja.

Paul nähtiin ensi kerran jakson *Eron kaksi astetta* lopussa. Hän kuitenkin tuli tutuksi Ashille ja Brockille vasta seuraavan jakson, jakson *Pokémon-maailmat kohtaavat!* alussa, jolloin he etsivät Ashin kadonnutta Pikachua, ja luulivat Paulin Elekidin hyökkäyksiä Pikachun hyökkäyksiksi. Häntä kuvataan päähenkilö Ashin täydelliseksi vastakohdaksi, sillä hän on luonteeltaan kylmä, tyly ja pitää pokémonien kanssa ystävystymistä laiskuuden merkkinä. Hän jopa vapauttaa pyydystämänsä pokémonit, jotka eivät ole hänen mielestään tarpeeksi voimakkaita tai vahvistu hänen toivomallaan tavalla. Ash otti sarjan aikana huostaansa yhden Paulin entisistä pokémoneista, Chimcharin. Ashin ja Paulin vastakkaiset näkemykset pokémonien kouluttamisesta ajoivat heidät useisiin katkeriin konflikteihin, ennen kuin he sopivat välinsä ja jatkoivat matkojaan hyvissä väleissä Sinnoh-liigan päätteeksi Ashin onnistuttua kukistamaan Paulin puolivälierissä, jonka Ash voitti Chimcharista kehittyneen Infernapensä avulla.

*[[Pokémon: Huikeat matkat – Sarja|Huikeat matkat]]* -sarjassa Paulia oli pyydetty ryhtymään salijohtajaksi. Maailmaan Kruunajaissarjaan hän ei osallistunut, koska piti sitä liian "juhlavana" tapahtumana. Hän oli matkustanut Kantoon tapaamaan professori Oakia, ja kuultuaan Ashin pääsystä Maailman Kruunajaissarjan Mestariluokkaan, hän haastoi Ashin otteluun kolmella uudella pokémonillaan, Gyaradosilla, Metagrossilla ja Garchompilla, jotta Ash saisi harjoitusta Mestarikahdeksikkoturnausta varten, sillä nämä samat pokémonit löytyivät myös osalta Mestariluokan kouluttajista. Ottelu päättyi Ashin voittoon, kun Ashin Lucario ja Gengar oppivat ottelussa uudet liikkeet: *Bullet Punchin* ja *Will-O-Wispin*. Myöhemmin hän katsoi Reggien kanssa televisiosta sekä Iriksen ottelua Cynthiaa vastaan että Ashin ottelua Steven Stonea vastaan.

Paul ei pohjaudu virallisesti mihinkään peleissä esiintyvistä hahmoista eikä hänellä ole vastinetta myöskään mangasarjakuvissa. *Pokémon Gold, Silver & Chrystal* -peleissä sekä näiden uusintaversioissa *HeartGold & SoulSilver*issä esiintyvän pelihahmon kilpailijan *Silver*in on katsottu kuitenkin toimineen Paulin epäsuorana esikuvana yhtenäisten luonteenpiirteiden ja asennoitumisen vuoksi.

### Nando
Nando on trubaduuri, jonka Ash ja muut tapasivat eräässä metsässä. Nando ei aluksi osannut päättää, menisikö salille vai kilpailuihin. Lopulta hän päätti osallistua molempiin. Sinnoh’n suurjuhlissa hän hävisi Zoeylle ja Sinnoh’n Pokémon-liigassa Ashille. Ash, Barry ja niiden uusi kilpailija Conway pääsivät ekan kierroksen.

### Zoey
Zoey on Dawnin paras ystävä ja kilpakumppani, jonka Ash ja muut tapasivat Jubilife Cityn pokémon-kilpailussa. Zoey on lahjakas pokémon-koordinaattori, joka otteli Ashiä ja Dawnia vastaan ja voitti Aipomin sekä Dawnin Bunearyn. Zoey voitti lopulta Sinnoh’n suurfestivaalit voitettuaan Dawnin finaalissa.

### Kenny
Kenny on Dawnin lapsuudenystävä, joka on myös kotoisin Twinleaf Townista. Useimmiten Kenny kutsuu Dawnia nimellä Dii Dii.

### Conway
Conway () on Ash Ketchumin Sinnoh’n liigan kilpakumppani. Hänet nähtiin ensimmäistä kertaa jaksossa *Tiimityötä*.

### Barry
Barry on Ashin kilpakumppani Sinnoh’ssa *[[Pokémon]]issa*. Barryn isä on yksi Sinnoh’n taistelurintaman rintamapäälliköistä, Palmer. Barry ihailee Paulia, mutta toisin kuin Paul, Barry välitti pokémoneistaan.

Barry esiintyi ensi kerran jaksossa *Barry ottaa koville!* Barry oli Dawnin tavoin myös kotoisin Twinleaf Townista ja he tunsivatkin toisensa jo ennestään. Barry otteli kolmesti Ashia vastaan ja voitti vain viimeisimmän niistä. Jaksossa *Paul vastaan Barry!* (*Casting a Paul on Barry!*) Barry kohtasi Paulin Sinnoh’n liigan Lily of the Valley-turnauksessa, mutta hävisi. Barry esiintyi videopeleissä ensi kerran *[[Pokémon Diamond ja Pearl]]issa*. Barry uhkaa usein muita ”sakottamisella”, kuten esimerkiksi Ashin törmätessä häneen.

### Tobias
**Tobias** () on vahva kouluttaja, joka sai helposti kahdeksan tarvittavaa salimerkkiä päästäkseen Sinnoh-liigaan. Liigaotteluissa hän pääsi neljän parhaan joukkoon helposti käyttäen ainoastaan Darkraitaan. Kun Ash voitti Paulin ja pääsi myös neljän parhaan joukoon, Tobiasista tuli hänen seuraava vastustajansa. Tobiaksen Darkrai voitti helposti Ashin Heracrossin, Torkoalin ja Giblen, mutta hävisi lopulta Sceptilelle. Tobiaksen seuraava pokémon oli toinen legendaarinen pokémon, Latios, joka voitti helposti Sceptilen ja Swellowin. Ashin viimeinen pokémon oli Pikachu, joka pitkän taistelun päätteeksi päätyi tasapeliin Latioksen kanssa. Koska Ashillä ei ollut enää pokémoneja, Tobias voitti ottelun ja pääsi finaaliin, jonka hän voitti helposti, voittaen samalla koko turnauksen. Hän on saanut Ashiltä suuren vaikutuksen että hän on mahtava kouluttaja ja hänellä on kaikki mahdollisuudet päästä pokémon-mestariksi.

### Trip
Trip () on Pokémon-animesarjassa esiintyvä ihmishahmo. Hän oli Ashin pahimpia vastustajia Unovan alueella. Hän on entinen pokémon-valokuvaaja Unovan alueelta, mutta nykyään myös pokémon-kouluttaja. Hän on kehitellyt strategioita jo ennen uransa aloittamista ja keskittyy pokémonien perustaitoihin, joista hän ei usko Ashin tai muiden Unovan ulkopuolelta tulevien tietävän läheskään yhtä paljon. Hän ottaa otteluistaan ja kaikista kokemuksistaan aina kuvia. Lisäksi hänen mielestään pokémon-kouluttajan tulee käyttää kaikki mahdollinen aikansa pokémoniensa vahvistamiseen, minkä vuoksi hän ei koskaan jää katsomaan pokémon-kilpailuja ja turnauksia loppuun asti, jos hän itse häviää niissä. Hän tapasi nuorempana ensi kertaa Unovan mestarin Alderin ja otti jo silloin vakavasti tämän neuvot vahvaksi tulemisesta. Mutta tavatessaan hänet vuosia myöhemmin uudelleen ja pettyneenä kuinka laiskasti ja välinpitämättömästi Alder nyt käyttäytyi, Trip alkoi väheksyä häntä ja uskoi Alderin voittamisen olevan helpompaa kuin aiemmin luuli. Mutta voitettuaan pokémon-maailmanturnauksen juniorimestaruussarjan ja päästyään sen jälkeen ottelemaan Alderin kanssa, hänen Serperiorinsa koki murskatappion Alderin Bouffalantia vastaan. Tämän jälkeen Trip alkoi olla nöyrempi ja oli ystävällisempi jopa Ashia kohtaan, mutta hän edelleen lähti kilpailu- ja turnauspaikoilta heti hävittyään niissä, jopa silloinkin kun hän hävisi Ashille Unovan Pokémon-liigan turnauksessa Vertress Cityssä ensimmäisellä kierroksella. Hänet nähtiin seuraavan kerran katsomassa televisiosta Maailman Kruunajaissarjan Mestarikahdeksikkoturnauksen puolivälieräottelua Iriksen ja Cynthian välillä.

### Bianca
**Bianca** () on ihmishahmo *[[Pokémon (anime)|Pokémon]]*-animessa. Hän on pokémon-kouluttaja, jonka Ash Ketchum ystävineen tapasi usein Unovassa.

Bianca on ''Pokémon Blackissä'' ja ''Whitessa'' Cherenin ohella toinen kahdesta pelaajan kilpakumppanista. Hän valitsee kolmesta aloituspokémonista pelin alussa yleensä pokémonin, jolla on heikkous pelaajan valitsemaa pokémonia vastaan. Hän on kömpelö ja herkkäluonteinen tyttö. Biancan isä on ylisuojeleva, eikä olisi halunnut antaa hänet aloittaa kouluttajan uraa edes 10-vuotiaana.

Bianca esiintyi animessa ensi kerran jaksossa *Minccino - ja sillä siisti!*, jossa hän tuo professori Juniperin pyynnöstä Ashille kotelon Unovan salimerkkejä varten. Vaikka hän oli Ashia vanhempi, hän oli vasta vähän aikaa sitten aloittanut oman pokémon-matkansa ja valinnut silloin aloituspokémonikseen Tepigin, joka oli jo ennen jakson tapahtumia kehittynyt Pigniteksi. Jakson aikana Bianca pyydystää Minccinon, joka aiemmin varasti Ashin merkkikotelon. Lopuksi Ash ja Bianca kävivät ottelun, jossa Ashin Snivy joutui ensin Minccinon *Viehätyksen* () lumoon, mutta päätyi lopulta Ashin voittoon, kun sekä Minccino että Pignite hävisivät Ashin Pikachulle.

Biancan isä esiintyi animessa ensi kerran *Elesa, sähköistävä salijohtaja!* todistamassa tyttärensä häviötä Nimbasa Cityn salijohtajaa, Elesaa, vastaan ja halusi tästä hyvästä viedä hänet takaisin kotiin. Ash haastoi siitä hyvästä hänet otteluun. Vaikka Ash hävisi, Biancan isä salli ottelun jälkeen tyttärensä jatkaa pokémon-kouluttajan uraansa. Bianca eteni lopulta Unovan Pokémon-liigaturnaukseen Vertress Cityyn ja sijoittui 64 parhaan joukkoon hävittyään Cameronille. Hänet nähtiin seuraavan kerran katsomassa televisiosta Maailman Kruunajaissarjan Mestarikahdeksikkoturnauksen puolivälieräottelua Iriksen ja Cynthian välillä.

### Burgundy

### Stephan
Stephan on kouluttaja jonka Ash, Iris ja Cilan tapasivat jaksossa "*Oshawottin kadonnut kuori!*" Stephan otteli Blitzlensä kanssa Ashin Oshawottia vastaan, ja ottelun ollessa kesken Oshawottin kuori katosi. Myöhemmin he ottelivat uudestaan ja Ash voitti Stephanin.

Stephan ilmaantui uudestaan Nimbasa Townin Otteluturnaukseen, jossa hävisi Iriksen Emolgaa vastaan käydyssä ottelussa. Kolmannen kerran hän tuli Ottelupamaukseen, jossa hänen päävihollisensa oli Montgomery, joka omisti Throhin. Finaalissa Stephan ja Montgomery ottelivat ja Stephan voitti. Unovan Pokémon-liigan turnauksessa Vertress Cityssä hän hävisi Ashille ja sijoittui 16 parhaan joukkoon. Hänet nähtiin seuraavan kerran katsomassa televisiosta Maailman Kruunajaissarjan Mestarikahdeksikkoturnauksen puolivälieräottelua Iriksen ja Cynthian välillä.

### Georgia

### Miette
**Miette** on Serenan kilpakumppani pokémon-esiintymisissä. Hän ja Serena tapasivat toisensa ensi kertaa kilpaillessaan pokéleivoskilpailussa, jossa Miette moitti Serenan leivoksia siitä, että nämä sopivat paremmin ihmisille kuin pokémoneille. Kun he molemmat hävisivät kilpailun, he alkoivat olla ystävällisempiä toisiaan kohtaan. Hän kuitenkin huomasi Serenan ihastuksen Ashiin ja kiusoitteli Serenaa usein väittämällä, että viettelisi itse Ashin, jos Serena ei pian tunnustaisi tunteitaan Ashille. Kun hän lopulta sai kerättyä kolme prinsessa-avainta ja pääsi mestariluokan esittelyyn Gloire Cityyn, hän päätyi ensimmäisellä kierroksella samaan lohkoon Serenaan ja Sara Leen kanssa, mutta putosi Serenan päästyä jatkoon.

### Shauna
**Shauna** on Ashin, Serenan, Clemontin ja Bonnien ystävä, ja Serenan kilpakumppani Kalosissa. Nähtyään Serenan PokeVision -videon hänestä tuli Serenan fani ja hän tapasi Serenan kasvotusten ensi kertaa professori Sycamoren järjestämällä kesäleirillä. Hänen aloituspokémonina oli Bulbasaur ja hän matkustaa suurimman osan ajasta omien ystäviensä Tiernon ja Trevorin seurassa. Serena ja Shauna osallistuivat molemmat pokémon-esittelyihin ja he pysyivät ystävinä kilpakumppanuudestaan huolimatta, Shaunan voitettua kuitenkin kolme prinsessa-avainta ennen Serenaa. Mestariluokan esittelyssä Gloire Cityssä hän sijoittui 4 parhaan joukkoon hävittyään Serenalle. Tämän jälkeen hänet nähtiin vielä Lumiose Cityssä seuraamassa ystäviensä otteluita Kalosin liigaturnauksessa sekä osallistumassa taisteluun Ryhmä Flarea vastaan.

### Tierno
**Tierno** on Ashin, Serenan, Clemontin ja Bonnien ystävä, ja yksi Ashin kilpakumppani Kalosissa. Hänen aloituspokémoninsa oli Squirtle ja hän matkustaa suurimman osan ajasta omien ystäviensä Shaunan ja Trevorin seurassa. Hän tapasi Ashin ystävineen professori Sycamoren järjestämällä kesäleirillä. Hän pitää tanssimisesta ja opettaa liikkeitään myös pokémoneilleen. Hänellä on myös yksipuolinen ihastus Serenaan. Hän osallistui myös Kalosin Pokémon-liigan turnaukseen Lumiose Cityssä, jossa hän sijoittui 8 parhaan joukkoon hävittyään Sawyerille. Tämän jälkeen hänet nähtiin vielä osallistumassa taisteluun Ryhmä Flarea vastaan.

### Trevor
**Trevor** on Ashin, Serenan, Clemontin ja Bonnien ystävä, pokémon-valokuvaaja sekä yksi Ashin kilpakumppani Kalosissa. Hänen aloituspokémonina oli Charmander ja hän matkustaa suurimman osan ajasta omien ystäviensä Shaunan ja Tiernon seurassa. Hän tapasi Ashin ystävineen professori Sycamoren järjestämällä kesäleirillä. Hän osallistui myös Kalosin Pokémon-liigan turnaukseen Lumiose Cityssä, johon mennessä hänen Charmanderinsa oli kehittnyt Charizardiksi asti ja Trevor oli saanut käsiinsä avainkiven ja Charizardite Y:n, joilla hän kykeni otteluiden ajaksi megakehittämään Charizardinsa Mega Charizard Y:ksi. Hän sijoittui turnauksessa 64 parhaan joukkoon hävittyään Alainille ja tämän Mega Charizard X:lle. Tämän jälkeen hänet nähtiin vielä osallistumassa taisteluun Ryhmä Flarea vastaan.

### Sawyer
**Sawyer** on yksi Ashin kilpakumppaneista Kalosissa. Hän oli kotoisin Hoennista ja hänen aloituspokémoninsa oli Treecko. Hän kirjasi usein yleis kaikki havaintonsa omista ja muiden otteluista parantaakseen omia kouluttajan taitojaan. Ennen pitkää Sawyerin Treecko kehittyi Grovyleksi ja lopulta Sceptileksi ja hän voitti yhdessä kolme-vastaan-kolme -ottelussa Ashin, jolla oli vaikeuksia hallita Greninjansa sideilmiötä. Sawyer osallistui lopulta Kalosin Pokémon-liigan turnaukseen Lumiose Cityssä ja oli saanut avainkiven sekä Sceptilite-megakiven, joilla hän kykeni otteluiden ajaksi megakehittämään Sceptilensa Mega Sceptileksi. Hän voitti puolivälierissä Tiernon, mutta hävisi välierissä Ashille, joka oli oppinut hallitsemaan Greninjan sideilmiötä. Vaikka Sawyer onnitteli Ashiä voitosta, häviäminen itketti häntä. Hän kuitenkin totesi, ettei murehtiminen auttaisi häntä tulemaan paremmaksi. Hän jäi katsomaan Ashin ja Alainin välistä loppuottelua ja osallistui myös taisteluun Ryhmä Flarea vastaan.

### Alain
**Alain** on Pokémon-animen megakehittymistä käsittelevissä erikoisjaksoissa ensiesiintymisensä tehnyt hahmo, joka oli myöhemmin Ashin kilpakumppani. Hän oli alun perin professori Sycamoren assistentti, kunnes tapasi Lysandren, Ryhmä Flaren ja Lysandre Labsin johtajan, joka tarvitsi megakehittämisenergiaa rauhallisiin tarkoituksiin ja antoi Alainille megarenkaan, jossa oli avainkivi. Alain otteli Charmanderistä kehittyneellä Charizardillaan ja siitä megakehitetyllä Mega Charizard X:llä useita megakehittämiseen kykeneviä kouluttajia vastaan. Hän tutustui myös nuoreen kouluttajaan nimeltä Mairin, jonka Chespin nimeltä Chespie altistui vaaralliselle energialle ja vajosi koomaan. Lysandre uskotteli Alainille voivansa parantaa Chespien.

Tämän jälkeen animen pääsarjassa, Alain ystävystyi Ashin kanssa autettuaan pysäyttämään Rakettiryhmän. Ash ja Alain ottelivat useasti toisiaan vastaan, Ashin käyttäessä Alain Mega Charizard X:ää vastaan Greninjasta Sideilmiön kautta väliaikaisesti kehittynyttä Ash-Greninjaa. Ashin inspiroimana Alain alkoi itsekin käydä saliotteluita ja pyrkiä pokémon-liigaan. Ashin tietämättä, Alain auttoi Lysandren käskemänä Ryhmä Flaren jäseniä vangitsemaan Z2:n, toisen Zygarden ytimistä. Lopulta Alain selvitti tiensä pokémon-liigaan, voittaen puolivälierissä Tiernon sekä välierissä vanhan vastustajansa Remon ennen kuin pääsi loppuotteluun Ashiä vastaan. Tiukan ottelun jälkeen Alainillä oli jäljellä enää Mega Charizard X ja Ashillä enää Ash-Greninja. Alain lopulta voitti ottelun, mutta sillä hetkellä Lysandra otti Zygarden valtaansa ja yritti tuhota Kalosin rakentaakseen sen tilalle uuden kauniimman yhteiskunnan. Tajuttuaan Lysandren todellisen luonteen, Alain päätti auttaa Ashiä ja muita pysäyttämään Ryhmä Flaren.

Myöhemmin paljastui, että Alain oli osallistuja myös Maailman Kruunajaissarjassa. Hän onnistui Ashin tavoin pääsemään Mestariluokkaan, saavuttaen kuudennen sijan. He kilpailivat Mestarikahdeksikkoturnauksessa Iriksen, Dianthan, Lancen, Steven Stonen, Cynthian ja Leonin kanssa monarkin tittelistä. Alain otteli puolivälierissä Leonia vastaan, mutta hävisi ottelun ja putosi turnauksesta.

### Gladion
**Gladion** on Ashin kilpailija sekä Lillien veli, joka ilmestyy sarjassa ensimmäistä kertaa *Sun & Moon* -sarjan jaksossa *Kilpahenkeä ensisilmäyksellä!*. Hänellä on omistuksessaan Lycanroc (keskiyömuoto), Umbreon sekä Silvally. Jaksossa hän ottelee Kalloryhmän jäseniä vastaan, minkä jälkeen hän tapaa Ashin ja Lillien. Pian tapaamisen jälkeen Ash alkaa ottelemaan Rockruffillaan Gladionin Lycanrocia vastaan, mutta Rakettiryhmä keskytti ottelun. Gladion onnistui kuitenkin voittamaan Rakettiryhmän, kun hänen Lycanrocinsa käytti Rockium-Z:n avulla Continental Crushia. Tämän jälkeen hän kertoi Ashille keinon kuinka saada Rockium-Z: Hänen pitäisi voittaa suurkoe Akala-saarella haastamalla saaren kahuna Olivia suurkoeotteluun. Myöhemmin Gladion esiintyi sarjassa uudestaan insa kanssa, jonka hän oli nimennyt Silvallyksi. Jaksossa *Naamioitu varoitus!* Ash ja Gladion ottelivat jälleen keskenään. Ottelun voittivat Gladion ja hänen Type:Null. Ennen ottelua Gladion kertoi Ashille syyn, miksi Lillie ei voinut koskea pokémoneja. Gladion on luonteeltaan vakava ja salamyhkäinen, mutta pohjimmiltaan kuitenkin hyväsydäminen ja suojelevainen siskoaan kohtaan.

Jaksossa *Tehtävä: muistojen palautus!* hän tapasi Faban ja otteli hänen Hypnoa ja Alakazamia vastaan Umbreonilla ja Lycanrocilla. Faba oli suuttunut kun Gladion aikoinaan vei Type: Nullin Aether-paratiisista ja halusi tämän takaisin. Ottelun jälkeen tämä hypnotisoi Gladionin tajuttomaksi, jonka jälkeen hän otti Type:Nullin poképallon itselleen. Herättyään Gladion meni Aether-paratiisille ja kaivoi äitinsä Lusaminen kanssa Type:Nullin poképallon takaisin. Pian Faba yritti jälleen tyhjentää Lillien muistin, mutta Gladion ja Lusamine tulivat väliin. Hänen Type: Nullinsa kehittyi Silvallyksi, kun tämä yritti pelastaa Lillien Faban kynsistä. Kehityttyään Gladion antoi Silvallylle Dark Memory -levykkeen, jonka ansiosta se muuttui väliaikaisesti pimeystyypin pokémoniksi.

Seuraavassa jaksossa hän esiintyy jälleen, kun Faba varasti Nebbyksi kutsutun Cosmogin itselleen. Hän lähti yhdessä Ashin, Lillien ja Lusaminen kanssa pelastamaan Nebbyä Faban kynsistä tämän suunnitelmalta käyttää Nebbyn voimia ultramadonreiän avaamiseen. Faba kuitenkin onnistui avaamaan ultramadonreiän, kun Nebby kehittyi Comsogista Cosmoemiksi. Gladion otteli Lusaminen ja Lillien Vulpixin, Vitin (), kanssa sieltä tullutta Nihilegoa vastaan. Ottelun tuloksena Nihilego vei hänen mukanaan äitinsä madonreiän sisälle.

Kun Lusamine oli vapautettu, Faba katunut tekojaan ja ultrapedot olivat palautettu takaisin omiin maailmoihin, Alolan ensimmäinen pokémon-liiga käynnistettiin Manalo-saaren stadionilla. Gladion osallistui siihen ja selvisi alkukarsinnasta sekä voitti seuraavalla kierroksella Lillien, puolivälierissä Rakettiryhmän Jamesin ja välierissä Kiawen ennen kuin pääsi loppuotteluun kohtaamaan Ashin. Ashin ja Gladionin loppuottelu alkoi jaksossa *Kilpakumppanit loppuottelussa!* ja päättyi jaksossa *Mestari selviää!*. Gladionin Silvally voitti Ashin vasta kehittyneen Melmetalin ennen kuin hävisi Pikachulle, joka päätyi tasapeliin Gladionin Zoroarkin kanssa (joka kuului ennen hänen isälleen ja jonka Gladion oli pyytänyt liittymään tiimiinsä juuri ennen liigaa). Lopulta he molemmat käyttivät Lycanrocejaan ja pitkän tasaväkisen ottelun jälkeen Gladionin Lycanroc hävisi, jolloin Ash voitti ja Gladion sijoittui liigaturnauksessa toiseksi. Liigan päätyttyä hän lähti Lillien ja Lusaminen kanssa lähteä etsimään kadonnutta isäänsä Mohnia.

Gladion, Lillie ja Lusamine tapasivat myöhemmin Ashin, Goh’n ja Chloen Galarin Kruunutundralla, mistä he löysivät muistinsa menettäneen Mohnin. Samalla he pyydystivät värimuunnosversion Nihilegosta, jonka Gladion otti huostaansa.

### Hau
**Hau** on Ashin kilpailija sekä Melemele-saaren kahunan Halan pojanpoika. Hän esiintyi ensi kerran jaksossa *Uusi kilpakumppani, uusi liike, uusi Rowlet!* ja kohtasi Dartrixillaan ottelussa Ashin Rowletin, mutta hävisi koska Ashillä oli Z-rengas ja käytti ruohotyypin Z-liikettä *Bloom Doom*. Ash ja Hau tapasivat myöhemmin uudelleen, kun Alolan ensimmäinen Pokémon-liiga järjestettiin Manalo-saaren stadionilla. Hau osallistui siihen ja paljasti jaksossa *Liigan rikkojat ja puolustautujat!* saaneensa isoisältään oman Z-renkaan selvittyään hänen suurkokeestaan. Hau selvisi liigan alkukarsinnasta ja voitti seuraavalla kierroksella alolalaisella Raichullaan Samson Oakin alolalaisen Exeggutorin. Seuraavaksi hän kohtasi Dartrixista kehittyneellä Decidueyellaan puolivälierissä uudestaan Ashin Rowletin. Hau ja Decidueye käyttivät ottelun aikana Z-liikettä *Sinister Arrow Raid*, mutta Rowlet väisti sen juuri oppimansa *Feather Dance* -liikkeen avulla ja heti perään tehdyllä *Brave Bird* -hyökkäyksellä tyrmäsi Decidueyen. Hau putosi turnauksesta, sijoittuen kahdeksan parhaan joukkoon. Liigan päätyttyä hän haastoi Ula'ula-saaren kahunan, Nanun, otteluun saarihaasteen suurkokeessa, mutta ottelun lopputulosta ei näytetty.

### Leon

### Bea

### Horace
**Horace** () on sivuhahmo *Matkat* -saagassa. Hän on Goh’n ystävä kahden vuoden takaa, joka unelmoi Celebin löytämisestä, samoin kuin Goh unelmoi Mew’n löytämisestä. He lupasivat tavata vuosi myöhemmin, mutta Horace sairastui eikä kyennyt tulemaan paikalle. Vielä vuosi tämän jälkeen, kun Horacesta oli tullut kouluttaja, hän ja Goh tapasivat uudelleen. Horacen aloituspokémon on Chikorita, joka kehittyi myöhemmin Bayleefiksi. Horace liittyi myöhemmin yhdeksi Projekti Mew’n haastajista ja samalla yhdeksi Goh’n kilpailijoista kokelaaksi pääsemisessä. Kun oli aika valita haastajien joukosta uudet kokelaat, Horace pääsi kokelaaksi, koska oli yhdellätoista Mew-merkillä toiseksi eniten Mew-merkkejä kerännyt haastaja Gary Oakin jälkeen. Hänen viimeinen koetehtävänsä oli ollut Virizionin pyydystäminen.

## Vihollisia

### Ryhmät

### Muut

#### J
**J** on maineikas ja julma pokémon-metsästäjä. Hänen pokémonejaan ovat Drapion, Salamence ja Ariados. Kolmen tarpeet! jaksossa hän kohtasi loppunsa kun Mesprit ja Uxie käyttivät *Future Sight* -liikettä. Koska J palaa tukikohtaansa tehtyään työn Galactic-tiimin kanssa, *Future Sight* osui hänen alukseensa, joka tuhoutui vajottuaan Valor-järven pohjaan.

## Sivuhahmot

### Delia Ketchum
**Delia Ketchum** on kuvitteellinen henkilö Pokémon-animessa ja -mangassa. Hän on Ash Ketchumin äiti, ja asuu Pallet Townissa, Kantossa. Delia omistaa ainoana pokémoninaan Mr. Mimen, lempinimeltä Mimey. Delia oli Professori Oakin oppilaana nuorempana. Delia ei ole animessa kovin merkittävässä osassa, mutta on tärkeässä roolissa elokuvassa *[[Pokémon 3: Unownien loitsu]]*.

### Casey
**Casey** () on eräs sivuhahmo Pokémon-animesarjassa. Hän ja hänen perheensä ovat Electabuzz-baseballtiimin kannattajia ja hän pitää pokémoneista, jotka toistavat hänen suosikkijoukkueensa värejä, mustia ja keltaisia raitoja. Hänen aloituspokémoninsa oli Chikorita, jonka hän sai Professori Elmiltä *New Bark Town*issa. Hän esiintyi ensimmäisen kerran Johto-kauden toisessa jaksossa *Takalaiton, Ash!*. Myöhemmät esiintymiset olivat jaksoissa *Hyönteiselämää* ja *Here's Lookin' at You, Elekid*. Viimeksi mainittua jaksoa ei ole esitetty Suomessa.

Alkuperäisessä, japaninkielisessä, versiossa Casey puhuu Kansain murteella, mikä viittaa siihen, että hänen kotikaupunginsa Goldenrod City on Pokémon-maailman vastike Osakalle. Lisäämällä se Caseyn rakkauteen Electabuzz-baseball -tiimiä kohtaan saadaan vastaavuus oikean maailman Osakan baseball-tiimiin, The Hanshin Tigers -ryhmään. Eikä siinä ole samaa vain se, että Electabuzz ja tiikerit ovat molemmat musta-kelta-raitaisia, vaan myös se, että Hanshin Tigerseilla tiedetään olevan hyvin lojaali faniryhmä.

Caseytä on verrattu Ashiin hänen pokémon-kouluttajan uransa alussa. Kuitenkin erot heidän koulutuksessaan ovat huomattavia, samoin heidän mieltymyksensä pokémoneihin.

### Danika
**Danika** () on sivuhahmo Pokémon-animesarjassa. Hän osa yksi Projekti Mew’n kahdesta jo kokelaaksi valitusta kouluttajasta. Hän vastaa koetehtävien antamisesta Goh’lle, joka västikään liittyi projektiin mukaan. Hän ei pidä siitä, että hänen puheensa keskeytetään kesken tehtävänannon, mutta rohkaisee Goh’ta tekemään parhaansa. Danikan kaikki pokémonit ovat vesityyppiä ja hänen tunnetuin pokémoninsa on Rapid Strike Style -muotoinen Urshifu.

### Quillon
**Quillon** () on sivuhahmo Pokémon-animesarjassa. Hän osa yksi Projekti Mew’n kahdesta jo kokelaaksi valitusta kouluttajasta ja heistä myös pätevin. Quillon on erittäin vakava ja epäili aluksi, ettei Goh’sta aluksi olisi kokelaaksi, mutta muutti mielensä kun, Goh sai projektiin liittymiseksi suoritettua koetehtävän, jossa pyydystää Mount Coronetille karannut alolalainen Ninetales. Hän suhtautuu myös erittäin vihamielisesti pokémon-metsästäjiin. Quillonin kaikki pokémonit ovat pimeystyyppiä ja hänen tunnetuin pokémoninsa on Single Strike Style -muotoinen Urshifu.

## Lähteet

## Aiheesta muualla
* Serebii.netin hahmoluettelo 
* Pokémon-wiki Bulbapedia